title: মুহাম্মদ আলি পাশা

text: মিশরের জন্য রাজস্বের উৎস নিশ্চিত করা ছিল তার প্রথম পদক্ষেপ। এই উদ্দেশ্যে তিনি মিশরের ভূমি জাতীয়করণ করেছিলেন। ফলে রাষ্ট্র সকল উৎপাদনশীল জমির মালিক হয়। রাষ্ট্রীয় অধিগ্রহণ তিনি কর বৃদ্ধির মাধ্যমে করেছিলেন। ইতিপূর্বে জমির মালিক কর-কৃষকদের উপর করের মাত্রা ইচ্ছাকৃতভাবে বাড়িয়ে দেয়া হয়েছিল। তারা চাষীদের কাছ থেকে কাঙ্খিত কর আদায়ে ব্যর্থ হলে তাদের সম্পদ বাজেয়াপ্ত করা হয়।


title: মুহাম্মদ আলি পাশা

text: বাস্তবে মুহাম্মদ আলির ভূমি সংস্কার মিশরে বাণিজ্যের একচেটিয়া অধিকার কায়েম করেছিল। তিনি সকল উৎপাদককে তাদের পণ্য সরাসরি রাষ্ট্রের কাছে বিক্রি করতে বাধ্য করেছিলেন। এর বিনিময়ে রাষ্ট্র বিভিন্ন মিশরীয় পণ্য মিশর ও বিদেশের বাজারে বাজারে বিক্রি করত এবং মুনাফা অর্জন করত।


title: মুহাম্মদ আলি পাশা

text: কৃষিক্ষেত্রে উন্নয়নের পাশাপাশি মুহাম্মদ আলি মিশরে শিল্পের ভিত্তি গড়ে তুলেছিলেন। মূলত আধুনিক সামরিক বাহিনী গড়ে তোলার উদ্দেশ্যে তিনি এই পদক্ষেপ নিয়েছিলেন। এরপর তিনি অস্ত্র উৎপাদনে মনোযোগী হন। কায়রোর কারখানায় মাস্কেট ও কামান প্রস্তুত হত। আলেক্সান্দ্রিয়ায় নির্মিত শিপইয়ার্ডে তিনি নৌবাহিনী গড়ে তুলতে শুরু করেন।


title: মুহাম্মদ আলি পাশা

text: অস্ত্র উৎপাদন ছাড়াও রাজস্ব আয়ের জন্য তিনি বস্ত্রশিল্প গড়ে তুলেছিলেন। শুরুর দিকে তিনি ইউরোপীয় ম্যানেজার নিয়োগ দিয়ে মিশরীয়দের শিল্পের উপর প্রশিক্ষণ দেন।


title: মুহাম্মদ আলি পাশা

text: মুহাম্মদ আলি পেশাদার সশস্ত্র বাহিনী এবং আমলাতন্ত্র গড়ে তোলার কাজ করেছেন। নাগরিকদের ইউরোপে পড়াশোনার জন্য পাঠানো হয়েছিল। ইউরোপীয় শৈলীর সেনাবাহিনী গঠন করা তার উদ্দেশ্য ছিল। ইউরোপীয় ভাষা, বিশেষত ফরাসি ভাষা শেখার জন্য শিক্ষার্থীদের পাঠানো হয় যাতে তারা সামরিক ম্যানুয়েল আরবিতে অনুবাদ করতে পারে। তিনি শিক্ষিত মিশরীয় ও নিযুক্ত ইউরোপীয় দক্ষ ব্যক্তিদেরকে মিশরে বিদ্যালয় ও হাসপাতাল প্রতিষ্ঠার জন্য ব্যবহার করেছিলেন।


title: মুহাম্মদ আলি পাশা

text: মুহাম্মদ আলির এসকল প্রশিক্ষণ কর্মের ফলে মিশরে পেশাদার আমলাতন্ত্র গড়ে উঠে। একটি কার্যকর কেন্দ্রীয় আমলাতন্ত্র গঠনের ফলে তার অন্যান্য সংস্কারগুলো সফল হয়। মামলুকদের ধ্বংসের পর সরকারে খালি স্থান পূরণের জন্য নতুন লোক নিয়োগ দিতে হয়েছিল। এই ক্ষেত্রে মুহাম্মদ আলি তার নিজের হাতে নিয়ন্ত্রণ বজায় রেখেছিলেন। তিনি কর সংগ্রহ ও আইনশৃঙ্খলা রক্ষার জন্য মিশরকে দশটি প্রদেশে বিভক্ত করেন। অধিকাংশ গুরুত্বপূর্ণ পদে তিনি তার পুত্রদের বসিয়েছিলেন।


title: মুহাম্মদ আলি পাশা

text: ১৮২০ এর দশকে প্রথম মিশরীয় শিক্ষার্থীদের ইউরোপে পাঠানো হয়। সাহিত্যের উপর এর প্রভাব পড়ে। একে আরবি সাহিত্যের রেনেসার সূচনাকাল ধরা হয় এবং এটি নাহদা বলে পরিচিত।


title: মুহাম্মদ আলি পাশা

text: শিল্প ও সামরিক ক্ষেত্রে আধুনিকায়নকে সংহত করার জন্য মুহাম্মদ বেশ কিছু বিদ্যালয় গড়ে তোলেন। এখানে ফরাসি রচনা শিক্ষা দেয়া হত। রিফা আল-তাহতাউয়ি ফরাসি থেকে আরবি অনুবাদের তত্ত্বাবধান করেছিলেন। ইসলামের প্রথম যুগের গ্রিক থেকে আরবি অনুবাদ আন্দোলনের পর এই অনুবাদ কর্মকে দ্বিতীয় প্রধান অনুবাদ আন্দোলন হিসেবে বিবেচনা করা হয়।


title: মুহাম্মদ আলি পাশা

text: ১৮১৯/২১ সালে তার সরকার আরব বিশ্বের প্রথম নিজস্ব ছাপাখানা বুলাক প্রতিষ্ঠা করে। এখান থেকে তার সরকারের দাপ্তরিক গেজেট প্রকাশিত হত।


title: মুহাম্মদ আলি পাশা

text: আরবীয় ঘোড়া উৎপাদনে তার ব্যক্তিগত আগ্রহ ছিল। তিনি আরবীয় ঘোড়ার স্বতন্ত্র বৈশিষ্ট্যকে গুরুত্ব দিতেন।


title: মুহাম্মদ আলি পাশা

text: মিশরে একটি ইউরোপীয় ধাচের সামরিক বাহিনী ও ব্যক্তিগত সাম্রাজ্য গড়ে তুলতে চাইলেও মুহাম্মদ আলি প্রথমদিকে উসমানীয় সুলতান দ্বিতীয় মাহমুদের পক্ষে আরব উপদ্বীপ ও গ্রীসে যুদ্ধে সহায়তা করেছেন। তবে পরবর্তীতে তিনি উসমানীয় সাম্রাজ্যের সাথে সংঘাতে জড়িয়ে পড়েন।


title: মুহাম্মদ আলি পাশা

text: আরব উপদ্বীপে অভিযান ছিল তার প্রথম সামরিক অভিযান। মক্কা ও মদিনা এসময় আল সৌদের হাতে চলে যায়। সৌদিরা এসময় আরব উপদ্বীপের অনেক অংশ দখল করে নিয়েছিল। ১৮০৫ সালে তারা হেজাজ দখল করে।


title: মুহাম্মদ আলি পাশা

text: উসমানীয়দের মূল সামরিক বাহিনী ইউরোপে ব্যস্ত থাকায় দ্বিতীয় মাহমুদ এসময় মুহাম্মদ আলিকে আরব অঞ্চল পুনরুদ্ধারের দায়িত্ব দেন। ১৮১১ সালে মুহাম্মদ আলি এই কাজে তার পুত্র তুসুন পাশাকে নিযুক্ত করেছিলেন। প্রথমদিকে এই অভিযান সফল না হলেও ১৮১২ সালে দ্বিতীয় দফা অভিযানে হেজাজ পুনরুদ্ধার করা হয়।


title: মুহাম্মদ আলি পাশা

text: অভিযান সফল হলেও সৌদি শক্তি শেষ হয়ে যায়নি। মধ্য নজদ অঞ্চল থেকে তারা উসমানীয় ও মিশরীয়দের ব্যতিব্যস্ত করে রাখে। এর ফলে মুহাম্মদ আলি তার আরেক পুত্র ইবরাহিম পাশাকে সৌদিদের উৎখাতের জন্য নিয়োগ দেন। দুই বছরের অভিযানের পর সৌদিরা উৎখাত হয় এবং সৌদি পরিবারের অধিকাংশ বন্দী হয়। পরিবারের প্রধান আবদুল্লাহ ইবনে সৌদও বন্দী হন। তাকে ইস্তানবুল পাঠানো হয় এবং পরে মৃত্যুদণ্ড দেয়া হয়।


title: মুহাম্মদ আলি পাশা

text:
মুহাম্মদ আলি এরপর স্বাধীনভাবে অভিযান শুরু করেন। তিনি সুদানে অভিযান চালান। এসময় সুদানে কোনো কেন্দ্রীয় কর্তৃপক্ষ ছিল না। অভ্যন্তরীণ যুদ্ধবিগ্রহে এখানে পুরনো ধাচের অস্ত্র ব্যবহৃত হত। ১৮২০ সালে মুহাম্মদ আলি তার তৃতীয় পুত্র ইসমাইল ও আবিদিন বের নেতৃত্বে দক্ষিণে সুদানের ভেতর ৫,০০০ সৈনিকের একটি বাহিনী প্রেরণ করেন। সুদানে প্রবেশের পর শাইগিয়া কর্তৃক মিশরীয়রা মারাত্মক প্রতিরোধের সম্মুখীন হয়। তবে মিশরীয়দের সামরিক শ্রেষ্ঠত্বের ফলে শাইগিয়ারা পরাজিত হয় এবং মিশরীয়রা সুদান জয় করতে সক্ষম হয়।
মুহাম্মদ আলি আফ্রিকায় তার কর্তৃত্ব সম্প্রসারণের সময় উসমানীয় সাম্রাজ্য তার ইউরোপীয় অঞ্চলে জাতিগত বিদ্রোহের মুখোমুখি হয়। ১৮২১ সালে গ্রীক প্রদেশগুলোতে বিদ্রোহ দেখা দেয়। উসমানীয় সেনাবাহিনী বিদ্রোহ দমন করতে অক্ষম হয়ে পড়ছিল। এর ফলে সুলতান দ্বিতীয় মাহমুদ মুহাম্মদ আলিকে বিদ্রোহ দমনে সহায়তার বিনিময়ে ক্রিট দ্বীপ প্রদানের প্রস্তাব দেন।


title: মুহাম্মদ আলি পাশা

text: মুহাম্মদ আলি তার পুত্র ইবরাহিম পাশার অধীনে সেনাদল ও নৌ বহর পাঠান। ব্রিটেন, ফ্রান্স ও রাশিয়া এসময় গ্রীসকে রক্ষার জন্য হস্তক্ষেপ করে। ১৮২৭ সালের ২০ অক্টোবর নাভারিনোর যুদ্ধে উসমানীয় প্রতিনিধি মুহাররাম বের অধীনে থাকা মিশরীয় নৌবাহিনী ইউরোপীয় নৌবাহিনীর কাছে ধ্বংস হয়। এডমিরাল এডওয়ার্ড কডরিংটন ছিলেন ইউরোপীয় বাহিনীর প্রধান। নৌবহর ধ্বংস হওয়ায় মিশর নিজ বাহিনীকে রসদ পাঠাতে সক্ষম ছিল না। ফলে তাদের পিছু হটতে হয়।


title: মুহাম্মদ আলি পাশা

text: ক্ষতিপূরণ হিসেবে মুহাম্মদ আলি সিরিয়া অঞ্চল দাবি করেন। তবে উসমানীয়রা এতে সায় দেয়নি। সুলতান জানতে চান যে যদি তিনি সিরিয়া হস্তগত করেন আর মুহাম্মদ আলি পরে ক্ষমতাচ্যুত হন তবে কী হবে। মুহাম্মদ আলি উসমানীয়দের নীরবতা মেনে নিতে প্রস্তুত ছিলেন না। মিশরের পূর্বের শাসকদের মত মুহাম্মদ আলি নিজেও বিলাদ আল-শাম নিয়ন্ত্রণ করতে ইচ্ছুক ছিলেন। এই অঞ্চল কৌশলগত ও প্রাকৃতিক সম্পদগত কারণে গুরুত্বপূর্ণ ছিল।


title: মুহাম্মদ আলি পাশা

text: এই উদ্দেশ্যে একটি নতুন নৌবহর ও নতুন বাহিনী গড়ে তোলা হয়। ১৮৩১ সালের ৩১ অক্টোবর ইবরাহিম পাশার অধীনে সিরিয়ায় মিশরীয় অভিযানের মাধ্যমে প্রথম তুর্কি-মিশরীয় যুদ্ধ শুরু হয়। মিশরীয়রা অধিকাংশ সিরিয়া সহজে করায়ত্ত করে। এক্রের বন্দরে সবচেয়ে শক্ত প্রতিরোধ তৈরী হয়েছিল। ছয় মাস অবরোধের পর মিশরীয়রা শহর দখল করে। এক্রের পতনের পর মিশরীয়রা আনাতোলিয়ার দিকে অগ্রসর হয়। কোনিয়ার যুদ্ধে ইবরাহিম পাশা উজিরে আজম রশিদ পাশার নেতৃত্বাধীন উসমানীয় বাহিনীকে পরাজিত করেন।


title: মুহাম্মদ আলি পাশা

text: অভিযান চলাকালীন সময়ে মুহাম্মদ আলি ইউরোপীয় শক্তিগুলোর উপর দৃষ্টি রেখেছিলেন। কোনো আক্রমণের ফলে যাতে তার অর্জন হারাতে না হয় সেজন্য তিনি সতর্কতার সাথে পদক্ষেপ নেন। নতুন বিজিত অঞ্চলগুলোতে পূর্বের মত খুতবায় সুলতানের নাম নেয়া হত এবং এসব অঞ্চলে পূর্বের উসমানীয় মুদ্রা চালু ছিল।


title: মুহাম্মদ আলি পাশা

text:
এসব সত্ত্বেও মুহাম্মদ আলি চাইছিলেন যাতে সুলতান দ্বিতীয় মাহমদুকে অপসারণ করে তার শিশুপুত্র প্রথম আবদুল হামিদকে ক্ষমতায় বসানো হয়। এর ফলে দ্বিতীয় মাহমুদ রাশিয়ার দেয়া সামরিক সহায়তার প্রস্তাব গ্রহণ করেন। রাশিয়ার এই অর্জনের ফলে ব্রিটেন ও ফ্রান্স সরাসরি হস্তক্ষেপ করে। এই অবস্থানের কারণে ইউরোপীয় শক্তিগুলো ১৮৩৩ সালের মে মাসে একটি আলোচনার ব্যবস্থা করে। শান্তিচুক্তির শর্ত হিসেবে মুহাম্মদ আলি আনাতোলিয়া থেকে ফিরে আসেন এবং তাকে ক্ষতিপূরণ হিসেবে ক্রিট ও হেজাজ প্রদান করা হয় এবং ইবরাহিম পাশাকে সিরিয়ার ওয়ালি হিসেবে নিয়োগ দেয়া হয়।
মুহাম্মদ আলির ভবিষ্যতে আক্রমণ আটকানোর জন্য সুলতান প্রস্তাব দেন যে সিরিয়া ও ক্রিট ফিরিয়ে দিলে এবং স্বাধীনতার আকাঙ্খা ত্যাগ করলে মিশর ও আরবে তাকে উত্তরাধিকার সূত্রে শাসনের অধিকার প্রদান করা হবে। সিরিয়া ও ক্রিট থেকে মিশরীয়দের ফিরিয়ে দেয়ার ক্ষমতা তুর্কিদের নেই বুঝতে পেরে মুহাম্মদ আলি এই প্রস্তাব ফিরিয়ে দেন।


title: মুহাম্মদ আলি পাশা

text: ১৮৩৮ সালের ২৫ মে, মুহাম্মদ আলি ব্রিটেন ও ফ্রান্সকে জানান যে তিনি উসমানীয় সাম্রাজ্য থেকে স্বাধীনতা ঘোষণা করতে চান। তার এই পদক্ষেপ ইউরোপীয় শক্তিগুলোর অবস্থানের বিপরীত ছিল। কিন্তু তার অবস্থানের কারণে ইউরোপীয় শক্তিগুলো, বিশেষত রাশিয়া অবস্থা পরিবর্তনের জন্য হস্তক্ষেপ করে। তবে সাম্রাজ্যের ভেতর যুদ্ধের অবস্থা বিরাজ করছিল।


title: মুহাম্মদ আলি পাশা

text: দ্বিতীয় মাহমুদ তার বাহিনীকে সিরিয়ার দিকে অগ্রসর হওয়ার আদেশ দেন। ইবরাহিম পাশা তাদের নেজিবের যুদ্ধে পরাজিত করেন। যুদ্ধের প্রায় পরেই দ্বিতীয় মাহমুদ মারা যান। এরপর তার পুর প্রথম আবদুল মজিদ ক্ষমতালাভ করেন। এসময় মুহাম্মদ আলি ও ইবরাহিম পাশা ভবিষ্যত পন্থা নিয়ে দ্বিমত করেন। ইবরাহিম পাশা অগ্রসর হয়ে কনস্টান্টিনোপল দখল করতে চাইছিলেন। অন্যদিকে মুহাম্মদ আলি কিছু অঞ্চল আদায় এবং তার ও তার পরিবারের জন্য রাজনৈতিক স্বায়ত্তশাসন চাইছিলেন।


title: মুহাম্মদ আলি পাশা

text: এই পরিস্থিতিতে ইউরোপীয়রা পুনরায় হস্তক্ষেপ করে। ১৮৪০ সালের ১৫ জুলাই ব্রিটিশ সরকার মুহাম্মদ আলিকে সিরিয়া ও লেবানন পর্বতের উপকূলীয় অঞ্চল ত্যাগের বিনিময়ে উসমানীয় সাম্রাজ্যের অংশ হিসেবে উত্তরাধিকার সূত্রে মিশরের শাসনাধিকারের সুবিধা দেয়ার প্রস্তাব দেয়। মুহাম্মদ আলি এসময় ফরাসিদের সহায়তা পাওয়ার আশা করেছিলেন, তবে ফরাসিরা তাকে সহায়তা করতে পারেনি। এরপর ব্রিটিশ নৌবাহিনী সিরিয়া ও আলেক্সান্দ্রিয়ার বিরুদ্ধে অগ্রসর হয়।


title: মুহাম্মদ আলি পাশা

text: ব্রিটিশ ও অস্ট্রীয় নৌবাহিনী নীল বদ্বীপ অঞ্চল অবরোধ করে এবং বৈরুতের উপর গোলাবর্ষণ করে। ১৮৪০ সালের নভেম্বরে এক্রের আত্মসমর্পণের পর মুহাম্মদ আলি শর্ত মানতে রাজি হন। শর্তের মধ্যে ছিল হেজাজ ও ক্রিটের উপর তার দাবি পরিত্যাগ, নৌবাহিনীর আকার হ্রাস এবং তার সেনাবাহিনীর সদস্য সংখ্যা ১৮,০০০ এ কমিয়ে আনা। এর বিনিময়ে তাকে ও তার বংশধরদেরকে উত্তরাধিকার সূত্রে মিশর ও সুদানের শাসনভার অর্পণ করা হয়।


title: মুহাম্মদ আলি পাশা

text: মুহাম্মদ আলি ১৮৪৯ সালের ২ আগস্ট মারা যান। তাকে কায়রোর মুহাম্মদ আলি মসজিদে দাফন করা হয়।


title: তিরুমালা কৃষ্ণ বিগ্রহ

text: তিরুমালা কৃষ্ণ বিগ্রহ হল ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। উক্ত মন্দিরটি বিষ্ণুর বেঙ্কটেশ্বর রূপের মন্দির হলেও, এই মন্দিরে বিষ্ণুর দুই অবতার রাম ও কৃষ্ণের বিগ্রহও আছে। এই মন্দিরে কৃষ্ণের পত্নী রুক্মিণীর বিগ্রহও পূজিত হয়।


title: তিরুমালা কৃষ্ণ বিগ্রহ

text: কৃষ্ণের বিগ্রহটি শিশুর ‘নবনীত নৃত্য’ (দিব্য নৃত্য) ভঙ্গিমায় দেখা যায়। বিগ্রহের বাঁ হাতটি প্রসারিত এবং ডান পাটি বেদীর উপর স্থাপিত। ডান পাটি হাঁটুর উপর স্থাপিত। বিগ্রহের ডান হাতে মাখনের একটি ঢেলা রয়েছে।


title: তিরুমালা কৃষ্ণ বিগ্রহ

text: রুক্মিনীর বিগ্রহের বাঁ হাতে একটি পদ্ম এবং ডান হাতে বর মুদ্রা দেখা যায়। বিগ্রহটি পদ্মের আকৃতিবিশিষ্ট একটি বেদীর উপর স্থাপিত। এই বিগ্রহটি কবে প্রতিষ্ঠিত হয়েছিল তা জানা যায় না। কৃষ্ণ বিগ্রহটিও কবে প্রতিষ্ঠিত হয়েছিল, সেই তথ্য অজ্ঞাত।


title: তিরুমালা কৃষ্ণ বিগ্রহ

text: বিগ্রহ প্রতিষ্ঠার তারিখটি সঠিক জানা না গেলেও একটি প্রাচীন নথি থেকে জানা যায়, ১১০০ সালের জন্মাষ্টমী তিথিতে কৃষ্ণ বিগ্রহে নৈবেদ্য উৎসর্গিত হয়েছিল।


title: তিরুমালা কৃষ্ণ বিগ্রহ

text: বেঙ্কটেশ্বর মন্দিরের কৃষ্ণ বিগ্রহটি মন্দিরের দৈনিক পূজায় কেন্দ্রীয় গুরুত্ব পায় না। এমনকি এই বিগ্রহের উদ্দেশ্যে নিবেদিত নৈবেদ্যও আগে প্রধান বিগ্রহের উদ্দেশ্যে উৎসর্গিত হয়। একই প্রথা মন্দিরের রাম বিগ্রহের ক্ষেত্রেও প্রযোজ্য হয়। বাৎসরিক কোইল অলবর তিরুমাঞ্জনম (মন্দির পরিষ্কার করার অনুষ্ঠান) অনুষ্ঠানের সময় বিগ্রহগুলিকে গর্ভগৃহে স্থানান্তরিত করা হয় এবং পরিষ্কারের কাজ শেষ হলে সেগুলিকে আবার যথাস্থানে ফিরিয়ে এনে পবিত্র মশলা দিয়ে স্থাপিত করা হয়। ‘ধনুর্মাসে’র সময় এই বিগ্রহ গুরুত্ব পায়। এই সময় ভোগ শ্রীনিবাসের পরিবর্তে এই বিগ্রহে একান্ত সেবা অনুষ্ঠিত হয়।


title: তিরুমালা কৃষ্ণ বিগ্রহ

text: কয়েকটি বিশেষ অনুষ্ঠানে গর্ভগৃহের বাইরে কৃষ্ণ বিগ্রহের উদ্দেশ্যে সরাসরি পূজা নিবেদিত হয়:


title: ২৫তম জাতীয় চলচ্চিত্র পুরস্কার (বাংলাদেশ)

text: ২৫তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৫তম আয়োজন; যা ২০০০ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। পুরস্কার প্রদান অনুষ্ঠানে উপস্থিত ছিলেন তৎকালিন প্রধানমন্ত্রী খালেদা জিয়া।


text: এই বছর ১৬টি শাখায় পুরস্কার প্রদান করা হয়।


title: মেরে ব্রাদার কি দুলহান

text: মেরে ব্রাদার কি দুলহান, ("আমার ভাইয়ের নববধূ") এছাড়াও সংক্ষেপে MBKD হল ২০১১ সালে মুক্তিপ্রাপ্ত আলী আব্বাস জাফর রচিত এবং পরিচালিত ভারতীয় রোমান্টিক কমেডি চলচ্চিত্র। চলচ্চিত্রটিতে প্রধান চরিত্রে অভিনয় করেছেন ইমরান খান, ক্যাটরিনা কাইফ, আলী জাফর এবং তারা ডি'সুজা। যশ রাজ চলচ্চিত্রের নির্মানে এবং ব্যবস্থাপনায় অফিসিয়ালি ট্রেইলার ২০১১ সালের ১৩ই জুলাই মুক্তি দেওয়া হয়। চলচ্চিত্রটি ২০১১ সালের ৯ সেপ্টেম্বরে পেক্ষাগৃহে মুক্তির পরবর্তী সময়ে মিশ্র প্রতিক্রিয়া অর্জন করে। এটি বক্স অফিসে আয়ের মাধ্যমে ২০১১ সালের ব্যাপক ব্যবসাসফল চলচ্চিত্র হিসেবে বিবেচিত হয়।


title: ২৬তম জাতীয় চলচ্চিত্র পুরস্কার (বাংলাদেশ)

text: ২৬তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৬তম আয়োজন; যা ২০০১ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর পুরস্কার প্রদান অনুষ্ঠানে উপস্থিত ছিলেন তৎকালীন প্রধানমন্ত্রী খালেদা জিয়া।


text: এই বছর একটি বিশেষ পুরস্কারসহ ২০টি শাখায় পুরস্কার প্রদান করা হয়।


title: রেসেলম্যানিয়া ২৯

text: রেসেলম্যামিয়া ২৯ (বিজ্ঞাপনে WrestleMania NY/NJ হিসেবে মুদ্রণ করা হয়েছে) ছিল ২৯তম বার্ষিক রেসেলম্যানিয়া পেশাদারি কুস্তি প্রতি-দর্শনে-পরিশোধ আয়োজন। এটি প্রযোজনা করেছে ডাব্লিউডাব্লিউই। ২০১৩ সালের ৭ এপ্রিল ইস্ট রাথারফোর্ড, নিই জার্সির মেটলাইফ স্টেডিয়ামে হয়। এই রেসেলম্যানিয়ায় ৮০,৬৭৬ ভক্ত উপস্থিত হয় , ডাব্লিউডাব্লিউই এর ইতিহাসে রেসেলম্যানিয়া ৩ এর পর বেশি উপস্থিতি।


title: রেসেলম্যানিয়া ২৯

text: মেইন ইভেন্ট ছিল জন সিনা ডাব্লিউডাব্লিউই চ্যাম্পিয়ন দ্য রককে চ্যালেঞ্জ করেন, এবং রেসেলম্যানিয়া ২৮ এ দ্য রকের কাছে হারের প্রতিশোধ নিতে চান। এছাড়াও সিএম পাংক বনাম দি আন্ডারটেকার, পল বীয়ারের মৃত্যুর পুনারাবৃত্তি করে শেষ স্টোরিলাইন এবং রেসেলম্যানিয়ায় আন্ডারটেকারে জয়ের রেকর্ড। প্লাটিনিয়াম ম্যাচ ছিল নো হোল্ডস ব্যারেড ম্যাচে ট্রিপল এইচ বনাম ব্রক লেসনার ; যদি ট্রিপল এইচ হেরে যায় তাহলে তাকে অবসর নিতে হবে।


title: আল আজহারের গ্র্যান্ড ইমাম

text: আল আজহারের গ্র্যান্ড ইমাম (Arabic: الإمام الأكبر) বা আল আজহারের গ্র্যান্ড মুফতি (Arabic: شيخ الأزهر الشريف) হলো সুন্নি মুসলিমদের মধ্যে একটি মর্যাদাপূর্ণ পদবী এবং মিশর ও কেতেরমেয়ার একটি বিশিষ্ট সরকারি পদবী। বর্তমানে আহমেদ আল-তায়েব এই পদে রয়েছেন। অনেক মুসলিম তাকে সুন্নি ইসলামি চিন্তাধারা এবং ইসলামি আইনশাস্ত্রের সর্বোচ্চ কর্তৃপক্ষ হিসেবে বিবেচনা করেন এবং বিশ্বব্যাপী আশ'আরি ও মাতুরিদি ঐতিহ্যের ওপর তার ব্যাপক প্রভাব রয়েছে। গ্র্যান্ড ইমাম আল-আজহার মসজিদ ও আল-আজহার বিশ্ববিদ্যালয়ের প্রধান তদারককারী। এছাড়াও তিনি মিশরের গ্র্যান্ড মুফতির সাথে মিলিত ভাবে সরকারি ধর্মীয় বিষয়াবলীতে দায়িত্বপ্রাপ্ত।


title: ১৯৬০ সালের ঢালিউড চলচ্চিত্রের তালিকা

text: ১৯৬০ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মাত্র দুইটি চলচ্চিত্র মুক্তি পায়।


title: ওয়ালি গ্রাউট

text: আর্থার থিওডর ওয়ালেস (ওয়ালি) গ্রাউট (; জন্ম: ২০ মার্চ, ১৯২৭ - মৃত্যু: ৯ নভেম্বর, ১৯৬৮) কুইন্সল্যান্ডের ম্যাককে এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৭ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষণের দায়িত্বে ছিলেন। পাশাপাশি ডানহাতে ব্যাটিংয়ে পারদর্শীতা দেখিয়েছেন। ঘরোয়া প্রথম-শ্রেণীর ক্রিকেটে কুইন্সল্যান্ড বুলসের প্রতিনিধিত্ব করেন ‘দ্য ভয়েস’ ডাকনামে পরিচিত ওয়ালি গ্রাউট।


title: ওয়ালি গ্রাউট

text: অনেক বছর কুইন্সল্যান্ড রাজ্য দলে খেলে ডন টলনের সহকারীর ভূমিকায় অবতীর্ণ হয়েছেন। নিয়মিত উইকেট-রক্ষক হিসেবে দলে পাকাপোক্ত করতে ব্যর্থ হন। ১৯৬০ সালে ব্রিসবেনে অনুষ্ঠিত শেফিল্ড শিল্ডের খেলায় পশ্চিম অস্ট্রেলিয়ার বিপক্ষে এক ইনিংসে ৮ ক্যাচ নেন। এরফলে এটি বিশ্বরেকর্ডে পরিণত হয়।


title: ওয়ালি গ্রাউট

text: সমগ্র খেলোয়াড়ী জীবনে ৫১ টেস্টে অংশ নিয়েছেন। ওয়ান্ডেরার্স স্টেডিয়ামে দক্ষিণ আফ্রিকার বিপক্ষে তাঁর টেস্ট অভিষেক ঘটে। ঐ টেস্টের দ্বিতীয় ইনিংসে উইকেটের পিছনে অবস্থান করে ছয় ব্যাটসম্যানকে আউটে সহায়তা করে রেকর্ড গড়েন। যে সকল সিরিজে তিনি অংশ নিয়েছেন, কোন সিরিজেই অস্ট্রেলিয়া কখনো হারেনি।


title: ওয়ালি গ্রাউট

text: খেলোয়াড়ী জীবন শেষ করার মাত্র তিন বছর পর হৃদযন্ত্র ক্রিয়া বন্ধ হয়ে তাঁর আকস্মিক দেহাবসান ঘটে।


title: ওয়ালি গ্রাউট

text: ২৭ জানুয়ারি, ২০১৬ তারিখে জেফ থমসনের সাথে তাঁকেও অস্ট্রেলীয় ক্রিকেট হল অব ফেমে অন্তর্ভুক্ত করা হয়।


title: ১৯৬১ সালের ঢালিউড চলচ্চিত্রের তালিকা

text: ১৯৬১ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে চারটি চলচ্চিত্র মুক্তি পায়।


title: ফাসিক

text: ফাসিক () একটি আরবী শব্দ, যার দ্বারা ইসলামিক আইন ভঙ্গকারী ব্যক্তিকে বোঝানো হয়। একজন ফাসিক ব্যক্তিকে অবিশ্বাসযোগ্য হিসেবে বিবেচনা করা হয় এবং ইসলামিক আদালতে একজন ফাসিক ব্যক্তির সাক্ষ্য গ্রহণ করা হয় না। আরবি "ফাসিক" এবং "ফিসক" শব্দ দুটি অনেক সময় "অধার্মিক", "লঘু পাপী", "দুশ্চরিত্র" প্রভৃতি বোঝাতেও ব্যবহৃত হয়।


title: ফাসিক

text: "ফাসিক" শব্দটি এসেছে আরবি "ফিসক" () শব্দ হতে, যার অর্থ "চুক্তিভঙ্গ করা" বা "বের হয়ে যাওয়া"।ইরানের ধর্মীয় নেতা আয়াতুল্লাহ খোমেইনি ১৯৭৯ সালের ইরানী বিপ্লবের সময় ইরানের শাহ্ এবং সাদ্দাম হোসেন উভয়কেই "ফাসিক" হিসেবে ঘোষণা করেন।


title: ১৯৬২ সালের ঢালিউড চলচ্চিত্রের তালিকা

text: ১৯৬২ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট পাঁচটি চলচ্চিত্র মুক্তি পায়। এর মধ্যে চারটি বাংলা ভাষায় ও একটি উর্দু ভাষায় নির্মিত হয়।


title: সুবর্ণরেখা নদী

text: সুবর্ণরেখা নদী রাঁচির কাছ থেকে উৎপন্ন হয়ে ঝাড়খন্ড, পশ্চিমবঙ্গ ও ঊড়িষ্যার রাজ্যের মধ্য দিয়ে প্রবাহিত হয়ে ঊড়িষার তালসারি এর কাছে বঙ্গোপসাগরে পতিত হয়েছে।


title: সুবর্ণরেখা নদী

text: এই নদীতীরের বালুচরে অনেক সময় স্বর্ণরেনু পাওয়া যায়। সেই কারনে নদীটিকে সুবর্ণরেখা বলা হয়, অর্থাৎ সোনার রেখা। বহু মানুষ নদীর বালি ছেঁকে সোনা অন্বেষন করেন। মূলত এভাবেও অনেক পরিবার জীবিকা নির্বাহ করে।


title: সুবর্ণরেখা নদী

text: নদীটি রাঁচির কাছে হুডু জলপ্রপাত থেকে উৎপন্ন হয়ে ঝাড়খন্ডের সিঙভূম জেলা দিয়ে পশ্চিমবঙ্গের পশ্চিম মেদিনীপুর (পূর্ব) ঝাড়গ্রাম (বর্তমান) জেলা হয়ে ওডিশায় প্রবেশ করে। এরপর এটি বঙ্গোপসাগরে মেশে। এই নদীর মোট দৈর্ঘ্য হল ৩৯৫ কিমি।


title: সুবর্ণরেখা নদী

text: রাঁচির কাছে এই হুডু বা হুড্রু জলপ্রপাতটি অবস্থিত । এখানে প্রতিবছর বহু পর্যটক আসে জলপ্রপাতটির সৌন্দর্য উপভোগ করতে। এটি রাঁচি তথা ঝাড়খন্ডের বিখ্যাত একটি পর্যটন কেন্দ্র। সুবর্ণরেখা নদীর তীরে তামা খনি শহর ঘাটশিলা অপর একটি পরিচিত পর্যটন স্থান।


title: ১৯৫৯ সালের ঢালিউড চলচ্চিত্রের তালিকা

text: ১৯৫৯ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ১৯৫৯ সালে ঢাকা থেকে চারটি চলচ্চিত্র মুক্তি পায়।


title: মথুরা পেড়ে

text: মথুরা পেড়ে হচ্ছে একটি উত্তর ভারতীয় মিষ্টি খাদ্যের পদ যার উৎপত্তি ভারতের মথুরায়।উত্তর ভারতে মিষ্টি খোয়া বা মেওয়া থেকে প্রস্তুত করা হয় পেড়া হচ্ছে একটা মেওয়া মিষ্টির প্রকারভেদ। মথুরা পেড়ে ভারতে এতোই প্রসিদ্ধ যে লোকমুখে একটা কথা আছে “মথুরা কা পেড়া অউ ছত্তিসগড় কা খেড়া”। পেড়ার জন্য মথুরা একটি ট্রেডমার্ক হিসেবে ব্যবহৃত হয়। ভ্রমণকালে, মথুরার পেড়ে, মেওয়া ভাতি পেড়ে এবং রপ্তানিযোগ্য বিশেষ পেড়ে দর্শনার্থীদের আকৃষ্ট করে। এই মিষ্টি খাদ্যের পদ ভারতের ভৌগোলিক অস্তিত্বের ইঙ্গিত দেয়।


title: মথুরা পেড়ে

text: কৃষ্ণের জন্মভুমি মথুরায় জনপ্রিয় প্রসাদ হিসেবে মথুরার পেড়ে বিতরণ করা হয়। টাটকা মেওয়া, চিনি, দুধ এবং ঘি সাথে অতিরিক্ত স্বাদের জন্য এলাচ একত্রে রান্না করে এটি তৈরি করা হয়। পেড়ার স্বাদ ছাড়া জন্মাষ্টমী যেন ভারতে অপূর্ণ থেকে যায়। প্রতি বছর এই দিনে পেড়া তৈরি করা হয় কৃষ্ণার নামে উৎসর্গ করতে এবং উপবাস ভাঙ্গতে।


title: মথুরা পেড়ে

text: মথুরার বাইরে ও ভারতের অন্যান্য পর্যটন শহরে, মথুরার পেড়ে, আগ্রার পিঠা এবং মনেরের লাড্ডুর মতোই জনপ্রিয়।


title: মথুরা পেড়ে

text: গুগল যখন পরবৰ্তী এন্ড্রয়ড সংস্করণের নাম ভারতীয় মিষ্টি/মিঠাইর নামে নামাকরণ করবে বলে ঘোষণা করেছিল,বিভিন্ন পরামৰ্শিত নামের ভিতর মথুরা পেড়াও ছিল। কিন্তু ভারত সরকার কোনো একটা নাম সঠিকভাবে নিৰ্বাচন করতে না পাড়ায় গুগল উক্ত প্ৰস্তাবটি ২০১৮ সাল পর্যন্ত পিছিয়ে দেয়।


title: মথুরা পেড়ে

text: ভারতীয় লোকসাহিত্যে ও মথুরার পেড়ের স্বাদ দেখতে পাওয়া যায়।"মথুরা কা পেড়ে মোহে লাও, খিলাওে জি..."( সে আমাকে মথুরার পেড়ে খেতে দিল) সন্দ পূজন গীতে ভারতে এটি খুব জনপ্রিয়।


title: এম. আবদুল লতিফ

text: আব্দুল লতিফ সংক্ষেপে এম. এ লতিফ নামে ও পরিচিত, বাংলাদেশের একজন বিত্তশালী ও ব্যবসায়ী নেতা এবং সংসদ সদস্য ছাড়াও আরো বিভিন্ন সংসদীয় কার্যক্রমের দায়িত্‌বে ছিলেন। তিনি চট্টগ্রামের সংসদীয় আসনে নির্বাচনে জয়ী হয়ে পরপর দুই মেয়াদে দশ বছরেরর জন্য দায়িত্বভার পান। তার জন্ম চট্টগ্রামে এবং সেখানেই অজানা কারণে তাকে ২০০৮ সালে জাতীয় নির্বাচনের জন্য মনোনীত প্রার্থী ঘোষণা করা হয়। এর অব্যাবহিত কিছু সময়ের মাঝে বিভিন্ন অসদাচরণ ও খামখেয়ালি পূর্ণ কাজের জন্য তিনি প্রায়ই সংবাদপত্রের বিভিন্ন খবরে স্থান পেতে থাকেন। সম্প্রতি তিনি বাংলাদেশের প্রথম রাষ্ট্রপতি শেখ মুজিবুর রহমানের স্থিরচিত্রের বিকৃত রুপ কে নিজের প্রচারে যুক্ত করে সংবাদপত্রে উদ্ধৃত হন।


title: এম. আবদুল লতিফ

text: আব্দুল লতিফ ২০০৯ সালে দুই বছরের জন্য চিটাগাং চেম্বার অফ কমার্সের সভাপতি নির্বাচিত হন । তিনি চট্টগ্রাম শহরের, চট্টগ্রাম-১০ সংসদীয় আসন হতে ২০০৮ সালের নবম জাতীয় সংসদ নির্বাচনে এবং চট্টগ্রাম-১১ সংসদীয় আসন ২০১৪ সালের দশম জাতীয় সংসদ নির্বাচনে আওয়ামী লীগের মনোনয়ন নিয়ে নির্বাচিত হন। নির্বাচিত হবার পর তিনি চিহ্নিত দেশবিরোধীদের সাথে জামাতে ইসলামী এর আয়োজনে প্রচারণা মূলক অণুষ্ঠানে যোগ দেন এবং ইতিপূরবে উক্ত দলের সাথে তার শখ্যতার গুজব থাকলেও তা উল্লেখযোগ্য সুত্র দিয়ে প্রতিষ্ঠিত করা যায়নি ২০০৯ সালে সংসদীয় স্থায়ী স্ট্যান্ডিং কমিটি নামে অভিহিত নৌ-পরিবহন মন্ত্রণালয় সম্পর্কিত সংসদীয় স্থায়ী কমিটির উপ-কমিটির "আহ্বায়ক" নিযুক্ত হন । এছাড়া তিনি চট্টগ্রাম-১১ আসনের সাংসদ এবং বিদ্যুৎ-জ্বালানী ও খনিজ সম্পদ, নৌ-পরিবহন ও পার্বত্য চট্টগ্রাম বিষয়ক সংসদীয় স্থায়ী কমিটির সদস্য।


title: এম. আবদুল লতিফ

text:
২০০৯ সালের ৩১শে জানুয়ারী একটি অরাজনৈতিক আবহের অণুষ্ঠানে আব্দুল লতিফ প্রধান অতিথি এবং শামসুদ্দিন বিশেষ অতিথি হিসেবে উপস্থিত ছিলেন যা ছিল জামায়াতে ইসলামীর সহযোগী সংগঠন চাষী কল্যাণ সমিতি মহানগর শাখা আয়োজিত 'যৌতুকবিহীন' এক বিয়ের অণুষ্ঠানে। সেখানে মহানগর জামায়াতের নায়েবে আমীর আফসার উদ্দিন চৌধুরী ও উপস্থিত ছিলেন। প্রসঙ্গত জামায়াত নেতা ইসলামী সমাজ কল্যাণ পরিষদের সভাপতি শামসুদ্দিনের বিরুদ্ধে যুদ্ধাপরাধের অভিযোগ রয়েছে বলে বিভিন্ন সংবাদপ্ত্র প্রচার করে। এ ব্যাপারে আব্দুল লতিফ বলেন, "আমি একটি সামাজিক অণুষ্ঠানে অংশ নিয়েছি। যেখানে আমার ছেলেসহ ১৭ জন নব দম্পতি যৌতুকবিহীন বিবাহ বন্ধনে অংশ নেন।"
চট্টগ্রাম চেম্বার অফ কমার্সের সভাপতি হিসেবে থাকা কালে তিনি প্রায়ই নৌ-মন্ত্রণালয়ের দায়িত্ব প্রাপ্ত মন্ত্রী ও চট্টগ্রাম সমুন্দ্র বন্দর কর্তৃপক্ষের সাথে বিরধে জড়িয়ে পড়েন। চট্টগ্রাম সমুন্দ্র বন্দরের নিউমুরিং কনটেইনার টার্মিনালের (এনসিটি) দরপত্র নিয়ে নিজের স্বারথ রক্ষার্থে তিনি তার নিজ রাজনৈতিক দলের নেতাদের সাথে বিরোধে জড়িয়ে পড়েন।


title: এম. আবদুল লতিফ

text: ২০০৯ সালের জুন মাসে,আবদুল লতিফ চট্টগ্রামে "ওয়াটার ট্রান্সপোর্ট কো-অরডিনেশন সেল" নামে সরকারী সভায় বিধিবহির্ভূত ভাবে প্রবেশের ও কার্যাদি তে বিঘ্ন ঘটানোর চেষ্টা করেন।


title: এম. আবদুল লতিফ

text: "আন্তর্জাতিক যুদ্ধাপরাধ গণবিচার" নামে একটি সংস্থার, ১৯৫ পাকিস্তানির 'প্রতীকী বিচার' কার্যে বিভিন্ন প্রভাব খাটিয়ে আহ্বায়ক হন আবদুল লতিফ


title: এম. আবদুল লতিফ

text:
২০০৯ সালে আবদুল লতিফ চট্টগ্রাম বন্দরের কর্তব্যরত নৌবাহিনীর একজন সদস্যকে লাঞ্ছিত করেন এবং ঊর্দ্ধতন পুলিশ কর্মকরতার সাথে দূর্ব্যবহার করেন।
২রা ফেব্রুয়ারী, ২০১৬ তারিখে রাঙামাটি শহরের আরণ্যক পর্যটন কেন্দ্রে সংবাদকর্মীদের সাথে দুর্ব্যবহার করেন তিনি।
২০১৬ সালের ৩রা ফেব্রুয়ারি, আওয়ামী লীগের সমর্থকরা অভিযোগ করেন, আবদুল লতিফের ফেস্টুনে ব্যবহার করা বঙ্গবন্ধু শেখ মুজিবুর রহমানের ছবি ‘বিকৃত’ করা হয়েছে। আবদুল লতিফ বলেন,প্রধানমন্ত্রীর চট্টগ্রামে আগমন উপলক্ষে আমি প্রধানমন্ত্রী ও বঙ্গবন্ধুর আপাদমস্তক ছবি টাঙানোর জন্য বলেছিলাম।


title: এম. আবদুল লতিফ

text: বাণিজ্য মন্ত্রণালয় সংক্রান্ত সংসদীয় স্থায়ী কমিটির সদস্য হিসেবে, দরিদ্র জনগণের জন্য স্বল্প মুল্যে নিত্য প্রয়োজনীয় ও খাদ্যদ্রবয বিক্র্যের কার্যক্রম উদ্বোধনী অণুষ্ঠানে আবদুল লতিফ উপস্থিত ছিলেন।


title: ১৯৬৩ সালের ঢালিউড চলচ্চিত্রের তালিকা

text: ১৯৬৩ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট পাঁচটি চলচ্চিত্র মুক্তি পায়। এর মধ্যে দুইটি বাংলা ভাষায় ও তিনটি উর্দু ভাষায় নির্মিত হয়।


title: ১৯৬৪ সালের ঢালিউড চলচ্চিত্রের তালিকা

text: ১৯৬৪ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট ষোলটি চলচ্চিত্র মুক্তি পায়। এর মধ্যে সাতটি বাংলা ভাষায় ও নয়টি উর্দু ভাষায় নির্মিত হয়।


title: চান্নাপাতনা খেলনা

text: চান্নাপাতনা খেলনা হচ্ছে কাঠের তৈরি খেলনার এক বিশেষ রূপ যা ভারতের কর্ণাটক রাজ্যের বেঙ্গালুরু গ্রাম্য জেলা চান্নাপাতনায় নির্মাণ করা হয়। ঐতিহ্যগত এই কারুশিল্পটি কর্ণাটকএর সরকার দ্বারা স্বায়ত্বশাসিত এবং বিশ্ব বাণিজ্য সংস্থার অধীনে ভৌগোলিক স্বীকৃতির(GI) মাধ্যমে সংরক্ষিত করা হয়েছে। এই খেলনার প্রসিদ্ধতার জন্য কর্ণাটক, "গমবেগালা উরু" (খেলনা-শহর) হিসেবে পরিচিত। প্রথাগতভাবে, এই কাজটি "রিঘশিয়া টিনটরিয়া" গাছের কাঠ কে বার্নিশ করার মাধ্যমে করা হয়, যা আঞ্চলিক ভাষায় "আলে মারা" (গজদন্ত-কাঠ)বলে।


title: চান্নাপাতনা খেলনা

text: এই খেলনার উৎপত্তি টিপু সুলতানএর শাসনামলে হয়েছিল, স্থানীয় কারিগরদের প্রশিক্ষণ দিতে তিনি পারস্য থেকে কারিগরদের আমন্ত্রণ জানিয়ে নিয়ে আসেন। স্কুল বাভাস মিয়ান কে চান্নাপাতনা খেলনার জনক বলা হয়। তিনি সারাজীবন চান্নাপাতনা খেলনার জন্য নিবেদিত ছিলেন। খেলনা তৈরিতে তিনি জাপানী প্রযুক্তি কাজে লাগান এবং স্থানীয় কারিগরদের শিল্প নৈপুণ্য বৃদ্ধি করে খেলনা তৈরিতে সহায়তা করেন। প্রায় দুই শতাব্দী যাবত, গজদন্ত-কাঠ এই খেলনা তৈরির প্রধান কাঠ হিসেবে ব্যবহৃ হয়েছে, যদিও রোজকাঠ এবং চন্দনকাঠ মাঝেমধ্যে ব্যবহার করা হত।


title: চান্নাপাতনা খেলনা

text: এই শিল্পটি বিভিন্ন সময়ে বিভিন্ন আঙ্গিকে পরিবর্তিত হয়েছে;ঐতিহ্যবাহী গজদন্ত-কাঠ ছাড়াও, অন্যান্য কাঠ যেমন- রবার,ডুমুর, দারুবৃক্ষ, পাইন এবং সেগুণ গাছ ও ব্যবহার করা হয়। প্রস্তুত প্রক্রিয়া যে কয়টি ধাপে সম্পন্ন হয়- কাঠ প্রক্রিয়াকরণ, কাঠ পাকান, নির্দিষ্ট পরিমাপে কাঠ কাটন, কাঠ সাফ এবং খোঁদাই করে খেলনা করণ, রং করণ এবং অবশেষে সজ্জিত পণ্যটিকে ঘর্ষণ মার্জন। শাকসবজির রং কালারিং প্রক্রিয়াতে ব্যবহার করা হয় যাতে খেলনা এবং পুতুল শিশুরা নিরাপত্তার সাথে ব্যবহার করতে পারে। ২০০৬ সাল মোতাবেক,চান্নাপাতনায় ৬০০০ এর ও অধিক লোক, ২৫৪ টি বাড়িতে তৈরি হস্তশিল্পে এবং ৫০ টি ছোট ছোট ফ্যাক্টরিতে কাজ করত এবং এসব খেলনা তৈরি করত। কর্ণাটক হস্তশিল্প উন্নয়ন কর্পোরেশন (KHDC) বাজারজাত করণের সার্বিক সহযোজিতা করে। সবচেয়ে পুরনো এবং জনপ্রিয় প্রস্তুতকারী সংস্থা ভারত আর্ট এন্ড ক্র্যাফট উদ্ভাবনী পণ্য তৈরি করে থাকে।


title: চান্নাপাতনা খেলনা

text: পর্যাপ্ত সমর্থন বা বাজারজাতকরণের অভাবে, চান্নাপাতনা খেলনা শিল্প প্রায় এক দশক যাবত আর্থিক মন্দার সম্মুখীন এবং প্রায় মরতে বসেছে। যাইহোক, কর্ণাটক হস্তশিল্প উন্নয়ন কর্পোরেশন (KHDC) এর সাহায্যে শিল্পটি পুনরুজ্জীবিত হয়েছে এবং এই পেশার সাথে জড়িত কারিগরদের কারখানা পরিবর্তনের প্রবণতা হ্রাসে এবং বর্তমান প্রেক্ষাপটের পরিপ্রেক্ষিতে প্রশিক্ষণ দেয়া হচ্ছে। দক্ষ কারিগর দ্বারা প্রোটোটাইপ ডিজাইন স্থানীয় কারিগরদের পরিচয় করিয়ে দেয়া হচ্ছে, যারা এগুলোকে সুসজ্জিত খেলনা এবং পুতুলে রূপ দিতে পারে। কর্ণাটক সরকার চান্নাপাতনায় বার্নিশ শিল্পের জন্য ভবন নির্মাণ করেছে যেটির কেন্দ্রে ৩২ মোড়ে লেদমেশিন স্থাপন করা হয়েছে। কারিগরদের আর্থিক সহায়তার জন্য, ডাচ সরকার এবং কর্ণাটক সরকারের "বিশ্ব" প্রকল্প থেকে ও সহায়তা প্রদান করা হয়।


title: চান্নাপাতনা খেলনা

text: বিগত ৪(চার) বছর ধরে,অনেক নতুন নতুন কোম্পানি এবং সামাজিক উদ্যোগের মাধ্যমে চান্নাপাতনার এই শিল্পকে পুনরুজ্জীবিত করে আধুনিক রূপদানের কাজ চলছে। চান্নাপাতনার খেলনাকে বিশ্বব্যাপী ছড়িয়ে দিতে চান্নাটয়স.কম(Channatoys.com) অনলাইনে তাদের ইকমার্স কার্যক্রম শুরু করেছে। কারিগরদের সাহায্যার্থে ক্র্যাফটইজোন.কম(Craftizone.com) সরাসরি তাদের কাছ থেকে পণ্য এনে বিক্রি করে। বর্তমানে তারা চান্নাপাতনার কারিগরদের জন্য কাজ করছে পাশাপাশি তাদের সমর্থন দিচ্ছে, এমনকি শীঘ্রই তারা এই শিল্পকে সারা দেশে ছড়িয়ে দিতে চাচ্ছে এবং এই শিল্পের অধীনে নতুন নতুন বৈচিত্র্য আনছে। ভারনাম, বহু পুরষ্কারে পুরস্কৃত একটি সামাজিক উদ্যোগী প্রতিষ্ঠান চান্নাপাতনার কারিগরের সাথে কাজ করে যাচ্ছে, যিনি বিগত দুই শতাব্দীতে বাড়িতে এবং জীবনধারার সাথে মানানসই খেলনা-তৈরির নৈপুণ্য কাজে লাগিয়ে অনেক ডিজাইন, মহিলাদের জিনিসপত্রকে সমসাময়িক প্রথা অনুযায়ী নকশা করেছেন। আইফোক(iFolk) চান্নাপাতনা খেলনা এবং হস্তশিল্প,‘’’ ভারত আর্ট এন্ড ক্র্যাফট’’’ দ্বারা প্রতিষ্ঠিত একটি দল, যারা ল্যাকোয়েওয়্যার কারিগরদের প্রচার এবং সমর্থনের দ্বারা নতুন পণ্য উদ্ভাবন এবং আধুনিকায়নে সহায়তা করে যাচ্ছে। ‘“শ্রী বীরেশ্বর আর্টস এন্ড ক্র্যাফট’’’ , ব্যাঙ্গালুরু ভিত্তিক এনজিও ‘“মায়া অর্গানিক’’’ এবং ‘“নিশী চৌহানের প্রাণী খামার’’’ হচ্ছে অন্যান্য ডিজাইনার এবং কোম্পানি যারা এই শিল্পের গণ্ডীতে কাজ করছে।


title: সারা বার্নহার্ডট

text: সারা বার্নহার্ডট (; ২২ অক্টোবর ১৮৪৪ - ২৬ মার্চ ১৯২৩) একজন ফরাসি মঞ্চ এবং চলচ্চিত্র অভিনেত্রী। তাকে বলা হতো “বিশ্বের সর্বকালের সবচেয়ে বিখ্যাত অভিনেত্রী”। বার্নহার্ডট ১৮৭০ এর দশকে মঞ্চে অভিনয়ের মাধ্যমে খ্যাতি অর্জন করে। পরবর্তীতে তিনি সর্বপ্রথম নির্মিত কয়েকটি চলচ্চিত্রে অভিনয় করেন।


title: ১৯৬৫ সালের ঢালিউড চলচ্চিত্রের তালিকা

text: ১৯৬৫ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: ৮৮তম একাডেমি পুরস্কার

text: ৮৮তম একাডেমি পুরস্কার, ২০১৫-এর সেরা চলচ্চিত্রসমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান যা ফেব্রুয়ারি ২৮, ২০১৬ সালে লস অ্যাঞ্জেলেসে হলিউডের ডলবি থিয়েটারে ৫:৩০ অপরাহ্ণ পিএসটি / ৮:৩০ অপরাহ্ণ ইএসটি সময়ে অনুষ্ঠিত হবে। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করা হয়। অনুষ্ঠানটি ডেভিড হিল এবং রিগন্যাল্ড হুডলিনের প্রযোজনায় এবং ক্রিস রকের উপস্থাপনায় মার্কিন যুক্তরাষ্ট্রে এবিসি মাধ্যমে টেলিভিশনে সম্প্রচারিত হয়। ক্রিস রক অবশ্য ৭৭তম একাডেমি পুরস্কার অনুষ্ঠানেরও একজন উপস্থাপক ছিলেন।


title: ৮৮তম একাডেমি পুরস্কার

text: পুরস্কার প্রাপ্তদের প্রথমে রাখা হয়েছে গাঢ় অক্ষরে এবং তাদের কে দুইটি দাগ() দ্বারা চিহ্নিত করা আছে।


title: মোহাম্মদ আলী প্যালেস মিউজিয়াম

text: মোহাম্মদ আলী প্যালেস মিউজিয়াম বগুড়ার অন্যতম একটি দর্শনীয় স্থান। দেশের উত্তর জনপদের কেন্দ্রস্থল বগুড়া শহরের প্রাণকেন্দ্র করতোয়া নদীর পশ্চিম তীর ঘেঁষে নবাব প্যালেসের ভেতরে তৈরি করা হয়েছে এই মিউজিয়াম অ্যান্ড পার্ক। ২০১৬ সালের মে মাসে এটিকে সংরক্ষিত পুরাকীর্তি ঘোষনা করে বাংলাদেশ প্রত্নতত্ত্ব অধিদপ্তর।


title: মোহাম্মদ আলী প্যালেস মিউজিয়াম

text:
নওয়াব বাড়ীর বেশ কয়েকটি ভবন বগুড়া শহরে আছে। তন্মেধ্যে যে দ্বিতল ভবনে নওয়াব পরিবার থাকতেন, তাই এখন নওয়াব বাড়ি বলে পরিচিত। তবে এ ভবনের আশেপাশে একতালা ভবনও আছে দু-একটি। ছোট বড় মিলিয়ে মোট ভবন তিনটি। দ্বিতল ভবন একটি এবং একতালা ভবন দুইটি। দ্বিতল ভবনে ৮টি কক্ষ ৯টি দরজা। একই ভবনের নিচ তালায় ১৬টি কক্ষের ১৩ টি দরজা আছে। কারুভবনের ৪ টি কক্ষে ১১ টি দরজা আছে। এছাড়া অধ:স্তন কর্মচারীর জন্য ব্যবহৃত ৮টি ভবনেরও ৯ টি দরজা আছে। নওয়াব বাড়ীর গেট তিনটি। প্রথম গেট খোলা। দ্বিতীয় গেট লোহার তৈরী। তৃতীয় গেট কাঠের তৈরী। প্রধান গেটের উপর একটি ঘন্টা ঝুলানো আছে। আরো আছে একটি সার্চ লাইট। গেটের দেওয়ালে নানা ধরনের কারুকাজ করা। বিশাল উঠোনজুড়ে ছোট বড় গাছ আছে ৭১ টি। যা বাসভবনের ছায়াদান সহ সৌন্দর্য বৃদ্ধি করেছ। সমুদয় বাসভবনের জন্য ব্যবহৃকত জমির পরিমাণ ১১ একর। কোন কোন সূত্রে ৭.৫০ বলেও উল্লেখ পাওয়া যায়।
বগুড়ার ঐতিহ্যবাহী নবাববাড়ি বর্তমানে মোহাম্মদ আলী প্যালেস মিউজিয়াম। শহরের প্রাণকেন্দ্র সাতমাথা রাস্তার মোড় থেকে যে পাকা সড়ক পুর্ব দিকে কোর্ট ভবনে গিয়ে নওয়াব বাড়ি রোডে যুক্ত হয়েছে সেই রাস্তার পূর্ব ধারেই নওয়াব বাড়ি অবস্থিত। পূর্বাধারে করতোয়া নদী ও দক্ষিণ দিকে কোর্ট কাঁচারী অবস্থিত।


title: মোহাম্মদ আলী প্যালেস মিউজিয়াম

text: প্রতিদিন সকাল ১০টা থেকে রাত ৮টা পর্যন্ত দর্শনার্থীদের জন্য খোলা থাকে। ৩০ টাকার টিকিট কিনে মূল গেট পার হতে হয়। এরপর ট্রেন, দোলনা, বিমানে চড়া এবং নবাববাড়ির ভেতরে প্রবেশ করতে টিকিট প্রয়োজন হয়। নবাব আলতাফ আলী চৌধুরীর অবর্তমানে তার ছেলে সাবেক প্রধানমন্ত্রী মোহাম্মদ আলী নবাববাড়ীর একমাত্র উত্তরাধিকার ছিলেন। পরবর্তীতে তার তিন ছেলে সৈয়দ হাম্মদ আলী, সৈয়দ হামদে আলী ও সৈয়দ মাহমুদ আলী এবং মেয়ে মাহমুদা আলী পিতার উত্তরাধিকার সূত্রে নবাব বাড়ির মালিক হন। বর্তমানে এই মিউজিয়াম দেখাশোনা করেন মোহাম্মাদ আলীর ছেলে সৈয়দ হামদে আলী চৌধুরী।


title: মোহাম্মদ আলী প্যালেস মিউজিয়াম

text: ১৯৯৮ সালের মে মাসে বগুড়ার নবাব মোহাম্মাদ আলী প্যালেস মিউজিয়াম অ্যান্ড অ্যামাউজমেন্ট পার্ক বাণিজ্যিকভাবে যাত্রা শুরু করে। নবাব প্যালেসে প্রবেশ করলে দেখা যাবে তরুণী-কৃষাণী বধূরা অপেক্ষা করছে তার প্রেমিক কৃষাণের জন্য। নবাববাড়ির চারদিকে পাতাঝরা গাছে পাখি বসে আছে। কোনো কোনো গাছে পাখিরা ঠোকাঠুকি করছে। পুরনো প্যালেসটি বিশাল এক জাদুঘর। বিনোদন কেন্দ্র, জোড়া ঘোড়ার গাড়ি, কোচওয়ানদের হাতে চাবুক। বগুড়ার নবাববাড়ির অতীত দিনের নেপালি দারোয়ান, মালী, পালকি, বেহারা, কোচওয়ান, টমটম, সিংহ, বাঘ, কুমির, ময়ূর, রাজহাঁস, বিভিন্ন পাখির প্রতিমূর্তি সিমেন্ট দিয়ে তৈরি করা হয়েছে। নবাববাড়ি বিরাট হলরুমের দেয়ালে নবাব আবদুস সোবাহান চৌধুরী, নবাবজাদা আলতাফ আলী চৌধুরী, তৎকালীন পাকিস্তানের প্রধানমন্ত্রী মোহাম্মাদ আলী, সৈয়দ তহুরুন নেছা চৌধুরানী, সৈয়দ আলতাফুন নেছা চৌধুরানী। নবাব আমলের এই ঐতিহ্যকে ধরে রাখতে শিল্পী আমিনুল করিম দুলাল এগিয়ে আসেন। সৈয়দ ওমর আলী চৌধুরীর উদ্যোগে শিল্পী আমিনুল ইসলাম দুলাল তার সৃষ্টিশীলতার মাধ্যমে ইতিহাসের সূতিকাগার নবাববাড়িকে রক্ষা করেন এবং একে দর্শনীয় স্থানে রূপদানের চেষ্টা করেন। শিল্পী দুলালের সহযোগিতার আশ্বাস পেয়ে সৈয়দ ওমর মশগুল, অতিথি আপ্যায়ন, বিলিয়ার্ড খেলা, পড়ার ঘরে বই সাজানো, জলসা ঘরে জলসার দৃশ্য, নায়েবের খাজনা আদায় এমন অনেক দৃশ্য জীবন্ত করে তোলার জন্য ভাস্কর্য নির্মাণ করা হয়।


title: তিরুমালা রাম বিগ্রহ

text: তিরুমালা রাম বিগ্রহ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরে প্রতিষ্ঠিত বিগ্রহগুলির অন্যতম। উক্ত মন্দিরটি হিন্দু দেবতা বিষ্ণুর অবতার বেঙ্কটেশ্বরের মন্দির হলেও, এই মন্দিরে বিষ্ণুর অপর দুই অবতার রাম ও কৃষ্ণের বিগ্রহও প্রতিষ্ঠিত। তিরুমালা রাম বিগ্রহের সঙ্গে তাঁর পত্নী সীতা, ভ্রাতা লক্ষ্মণ ও দাস হনুমানের বিগ্রহও দেখা যায়।


title: তিরুমালা রাম বিগ্রহ

text: বাশিষ্ঠ রামায়ণ অনুসারে, রাম বৈগৈ নদীর তীরে ঋষি বিশ্বম্বরের সামনে আবির্ভূত হন। ঋষি বিশ্বম্বর রামদের দর্শন পাওয়ার জন্য তপস্যা করছিলেন। তিনি দেখলেন, রাম ও লক্ষ্মণ ধনুক নিয়ে সুগ্রীব, অঙ্গদ ও হনুমানের সঙ্গে দাঁড়িয়ে আছেন। এই দৃশ্যে তিনি দেখেছিলেন, রাম রাবণের ভ্রাতা বিভীষণকে রক্ষা করছেন। রাম তাঁর বন্ধু বানররাজ সুগ্রীবকে বলছেন, তিনি বিভীষণকে রক্ষা করবেন এবং তাঁর সঙ্গে বন্ধুত্ব পাতাবেন। দৃশ্যে ঋষি দেখলেন, সুগ্রীব হাতজোড় করে রামকে তাঁর সিদ্ধান্ত পুনর্বিবেচনার অনুরোধ জানাচ্ছেন। কারণ, বিভীষণ বারের ‘ভয়ংকর শত্রুর ভ্রাতা’। হনুমানকে ঋষি দেখলেন, ডান হাত মুখে চাপা দিয়ে রামের প্রতি শ্রদ্ধা নিবেদন করতেন। বানর রাজকুপার অঙ্গদ দক্ষিণ দিকে আঙুল দেখিয়ে বিভীষণের আগমন সূচিত করছিলেন।


title: তিরুমালা রাম বিগ্রহ

text: এই দৃশ্য দেখার পর ঋষি বিশ্বম্বর তাঁর দর্শিত রাম, লক্ষণ, সুগ্রীব, হনুমান ও অঙ্গদের যেমন মূর্তি তিনি দেখেছিলেন, তেমন পঞ্চলোহা বিগ্রহ নির্মাণ করাতে দিলেন এবং সেই বিগ্রহগুলি নদীতীরে প্রতিষ্ঠা করে পূজা করলেন। দীর্ঘদিন সেখানে পূজিত হওয়ার পর রাম এক ভক্তকে স্বপ্নাদেশে জানালেন, বিগ্রহগুলি যেন তিরুবেঙ্গদমে (তিরুমালার তৎকালীন নাম) নিয়ে যাওয়া হয়। কারণ, বৈগৈ শহরে অশান্তি দেখা দিয়েছে। বিগ্রহগুলি তিরুবেঙ্গদমের পাদদেশে নিয়ে এনে রামানুজ ও তিরুমালাই নাম্বিকে দেখানো হয়। তাঁরা সেই সময় রামায়ণ অধ্যয়ন করছিলেন। কাকতালীয়ভাবে ঠিক সেই সময় তাঁরা বিভীষণের রামের আশ্রয় গ্রহণের অধ্যায়টি পড়ছিলেন।


title: তিরুমালা রাম বিগ্রহ

text:
এই কাকতালীয় ঘটনা দেখে তাঁরা আশ্চর্য হয়ে যান এবং সীতার একটি বিগ্রহ নির্মাণের সিদ্ধান্ত নেন। রাম ও সীতার দিব্য বিবাহ অনুষ্ঠানের পর বিগ্রহগুলি তিরুমালা মন্দিরের নবগঠিত ‘রামর মেডাই’তে (রামের বেদী) প্রতিষ্ঠা করা হয়।
তিরুমালা বেঙ্কটেশ্বর মন্দিরের রাম বিগ্রহটির নাম ‘শ্রীরঘুনাথ’। এই বিগ্রহে রামকে ‘স্তনক’ (দণ্ডায়মান) ভঙ্গিতে দেখা যায়। তিনি মধ্যম তল ও ত্রিভঙ্গ ভঙ্গিমায় দাঁড়িয়ে আছেন। বিগ্রহের বাঁ হাতটি ধনুক ধরার জন্য উত্তোলিত ভঙ্গিতে এবং ডান হাতটি নিচে তীর ধরে আছে। মুখটি ডান দিকে সামান্য বাঁকানো। মাথায় মুকুটটিও মুখের সঙ্গে সাযুজ্য রেখে বাঁকানো। পা-দুটি পদ্মের আকারবিশিষ্ট বেদীতে স্থাপিত। বাঁ পা-টি সামনের দিকে প্রসারিত।


title: তিরুমালা রাম বিগ্রহ

text: বিগ্রহটির বাঁ হাতে ধনুক এবং ডান হাতে অর্ধচন্দ্র ও তীর দেখা যায়। ধনুকটির প্রান্তভাগ বাঁকানো ও উপরের দিকে পাঁচটি ঘণ্টা-যুক্ত।


title: তিরুমালা রাম বিগ্রহ

text: সীতার বিগ্রহটি সর্বদা রাম বিগ্রহের ডান পাশে দেখা যায়। এই বিগ্রহটিও পদ্মের আকারবিশিষ্ট বেদীর উপর স্থাপিত। বিগ্রহের ডান হাতটি পাশে লম্বিত এবং বাঁ হাতে একটি পদ্ম ধরা আছে। সীতা বিগ্রহে কোনো মুকুট নেই।


title: তিরুমালা রাম বিগ্রহ

text: লক্ষ্মণের বিগ্রহটি সর্বদা রাম বিগ্রহের ডান পাশে দেখা যায়। এই বিগ্রহটি আকারে ছোটো, কিন্তু দেখতে অবিকল রাম বিগ্রহের মতো। বিগ্রহের ভঙ্গিমা (মধ্যম তাল ও ত্রিভঙ্গ ভঙ্গিমা) রাম বিগ্রহের অনুরূপ হলেও, দুই বিগ্রহের মধ্যে কয়েকটি পার্থক্য আছে। লক্ষ্মণ বিগ্রহের মাথা সোজা, বাঁকানো নয়। পা দুটি পরস্পরের নিকটবর্তী এবং সম্পূর্ণই বেদীর উপর স্থাপিত। এই বিগ্রহের মস্তক সামনের দিকে সামান্য ঝোঁকানো। যা রামের প্রতি লক্ষ্মণের শ্রদ্ধা নিবেদনের লক্ষণ।


title: তিরুমালা রাম বিগ্রহ

text: হনুমানের বিগ্রহটি সাধারণত রাম বিগ্রহের ডান দিকে পাশ ফিরিয়ে রাখা থাকে। বিগ্রহটি একটি বেদীর উপর দণ্ডায়মান। এটির চোখ বড়ো বড়ো। যা রামের প্রতি হনুমানের সদা-সেবাপরায়ণতার থাকার প্রতীক। সেই সঙ্গে বিগ্রহের ডান হাতটির কনুই ভঙ্গিল অবস্থায় রেখে তালু মুখে চাপা দেওয়া থাকে। এটি রামের প্রতি হনুমানের শ্রদ্ধানিবেদনের প্রতীক। বিগ্রহের বাঁ হাতটি ‘কাত্যাবলম্বিত’ ভঙ্গিতে (বাঁ তালু মুঠো অবস্থায় এমনভাবে কোমরে ঠেকানো যেন দর্শক তালুটি দেখতে পান) আছে।


title: তিরুমালা রাম বিগ্রহ

text: রাম বিগ্রহ কবে প্রতিষ্ঠিত হয়েছিল, তার সঠিক তারিখ জানা না গেলেও শিলালিপিতে বিগ্রহের প্রাচীনতম যে উল্লেখ পাওয়া যায় সেটি ১৪৭৬ খ্রিস্টাব্দের। যদিও সাধারণভাবে মনে করা হয় ১২৪৫ সালে নির্মিত ‘রামর মেডাই’তে (রাম কক্ষ) বিগ্রহটি প্রতিষ্ঠিত হয়। বিগ্রহের নামানুসারেই এই কক্ষের নামকরণ করা হয়েছিল।


title: তিরুমালা রাম বিগ্রহ

text: অপর একটি মত অনুসারে, বিগ্রহটি প্রতিষ্ঠা করেন রামানুজ।


title: তিরুমালা রাম বিগ্রহ

text: তিরুমালা রাম বিগ্রহটি মন্দিরের দৈনিক পূজায় কেন্দ্রীয় গুরুত্ব পায় না। এমনকি এই বিগ্রহে নৈবেদ্য নিবেদনের আগে তা প্রধান বিগ্রহে নিবেদন করা হয়। মন্দিরের কৃষ্ণ বিগ্রহের ক্ষেত্রেও একই প্রথা অনুসরণ করা হয়। বাৎসরিক কোইল অলবর তিরুমাঞ্জনম (মন্দির পরিষ্কার করার অনুষ্ঠান) অনুষ্ঠানের সময় এই বিগ্রহগুলিকে গর্ভগৃহের বাইরে আনা হয়। পরে পরিষ্কারের কাজ শেষ হলে এগুলিকে যথাস্থানে ফিরিয়ে এনে পবিত্র মশলা দ্বারা পুনঃপ্রতিষ্ঠিত করা হয়।


title: তিরুমালা রাম বিগ্রহ

text: যে সকল অনুষ্ঠানে রাম বিগ্রহকে গর্ভগৃহের বাইরে এনে পৃথকভাবে পূজা করা হয় সেগুলি হল:


title: রায়ান ক্যাম্পবেল

text: রায়ান জন ক্যাম্পবেল (; জন্ম: ৭ ফেব্রুয়ারি, ১৯৭২) পার্থে জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে একদিনের আন্তর্জাতিকে অংশ নিয়েছেন তিনি। এছাড়াও তিনি হংকং ক্রিকেট দলের পক্ষে খেলেছিলেন। 'ক্যাম্বো' ডাকনামে পরিচিত রায়ান ক্যাম্পবেল দলে মূলতঃ উইকেট-রক্ষকের দায়িত্ব পালন করেছেন। আক্রমণধর্মী ব্যাটসম্যান হিসেবে তার পরিচিতি রয়েছে। বর্তমানে নেদারল্যান্ডস ক্রিকেট দলে কোচের দায়িত্বে রয়েছেন।


title: রায়ান ক্যাম্পবেল

text: ১৯৯৪ সালে অস্ট্রেলিয়ান ক্রিকেট একাডেমিতে অন্তর্ভুক্ত হন। একাডেমি দলের পক্ষে এপ্রিল, ১৯৯৫ সালে প্রথম-শ্রেণীর ক্রিকেটে নিউজিল্যান্ড ক্রিকেট একাডেমির বিরুদ্ধে খেলেন। ১৯৯৫-৯৬ মৌসুমে পশ্চিম অস্ট্রেলিয়ার পক্ষে ক্যাম্পবেলের অভিষেক ঘটে। ফেব্রুয়ারি, ১৯৯৬ সালে জাতীয় একদিনের প্রতিযোগিতা হিসেবে মার্কেন্টাইল মিউচুয়াল কাপে তার এ সুযোগ ঘটে। মূলতঃ বিশেষজ্ঞ ব্যাটসম্যান হিসেবে অংশ নেন ও অ্যাডাম গিলক্রিস্ট উইকেট-রক্ষণের দায়িত্বে থাকেন। কিন্তু, ১৯৯০-এর দশকের শেষার্ধে গিলক্রিস্টকে জাতীয় দলে অন্তর্ভুক্ত করা হলে তিনি তার স্থলাভিষিক্ত হন। ১৯৯৭-৯৮ মৌসুমে অস্ট্রেলিয়া এ দলের পক্ষে প্রথমবারের মতো খেলেন ও দলের সাথে আয়ারল্যান্ড এবং স্কটল্যান্ড সফরে যান। ১৯৯৮ সালের শেষদিকে অস্ট্রেলিয়া এ দলের পক্ষে বড়দের বিপক্ষে অনুষ্ঠিত খেলায় মাইকেল স্ল্যাটারকে নিয়ে ব্যাটিং উদ্বোধনে নেমেছিলেন। সর্বশেষ ২০০৫—০৬ মৌসুমে লুক রঙ্কি'র পরিবর্তে পশ্চিম অস্ট্রেলিয়ার পক্ষে খেলেছিলেন।


title: রায়ান ক্যাম্পবেল

text: ২০০২ সালে অস্ট্রেলিয়া দলের পক্ষে কেবলমাত্র দু'টি একদিনের আন্তর্জাতিকে খেলার সুযোগ পেয়েছেন তিনি। জানুয়ারি, ২০০২ সালে নিউজিল্যান্ডের বিপক্ষে একদিনের আন্তর্জাতিকে অভিষেক ঘটে তার। নিউজিল্যান্ডের ইনিংসে শেন ওয়ার্নের বলে মার্ক রিচার্ডসনকে স্ট্যাম্পিং করেন। পরবর্তীতে মার্ক ওয়াহের সাথে ব্যাটিং উদ্বোধনে নামেন ও ৫২ বলে ৩৮ রান তোলেন। এরপর ড্যানিয়েল ভেট্টোরি'র বলে আউট হন। এরপর একই বছরের ডিসেম্বরে শ্রীলঙ্কার বিপক্ষে অন্য আরেকটি আন্তর্জাতিকে অংশ নেন। ছয় নম্বরে ব্যাটিংয়ে নেমে ১৮ বলে ১৬ রান সংগ্রহ করেন তিনি। উভয়ক্ষেত্রেই তিনি গিলক্রিস্টের পরিবর্তে অংশ নেন।


title: রায়ান ক্যাম্পবেল

text: অস্ট্রেলিয়ায় ঘরোয়া ক্রিকেটকে বিদায় জানিয়ে প্রচারমাধ্যমে জড়িয়ে পড়েন, রেডিওতে ক্রীড়া উপস্থাপক ও টেলিভিশনে ক্রিকেট ধারাভাষ্যকারের ভূমিকায় অবতীর্ণ হন। ২০০৮ সালে অনুমতিবিহীন ইন্ডিয়ান ক্রিকেট লীগে (আইসিএল) আহমেদাবাদ রকেটসের পক্ষে এক মৌসুম খেলেন। এপ্রিল, ২০১২ সালে হংকংয়ে পাড়ি জমান। সেখানে তিনি কাউলুন দলের পক্ষে খেলোয়াড় ও কোচের দায়িত্বে থাকেন। ২০১৬ সালে ৪৩ বছর বয়সে ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে হংকং দলের সদস্য মনোনীত হন তিনি।


title: হানা ক্যাথেরিন মুলেন্স

text: হানা ক্যাথেরিন মুলেন্স () (১৮২৬-১৮৬৩) একজন সুইস নারী ছিলেন যিনি বাংলা ভাষায় প্রথম উপন্যাস রচনা করেন বলে দাবী করা হয়ে থাকে।


title: হানা ক্যাথেরিন মুলেন্স

text: হানা ক্যাথেরিন মুলেন্সের পিতা ফ্রাঁসোয়া ল্যাক্রোইক্স একজন সুইস পাদ্রী ছিলেন, যিনি ১৮২১ খ্রিস্টাব্দে লন্ডন মিশনারি সোসাইটির তরফে খ্রিস্টধর্ম প্রচারের উদ্দেশ্যে ভারতের চুঁচুড়া যাত্রা করেন। বাড়ীর কর্মচারীদের নিকট হতে হানা বাংলা ভাষা শেখেন এবং মাত্র বারো বছর বয়সে কলকাতা শহরের একটি সদ্যপ্রতিষ্ঠিত বিদ্যালয়ে তিনি এই ভাষা সম্বন্ধে শিক্ষা প্রদান করেন। ১৮৪৫ খ্রিস্টাব্দে জে. মুলেন্স নামক এক ব্যক্তির সাথে তাঁর বিবাহ হয়।


title: হানা ক্যাথেরিন মুলেন্স

text:
১৮৫২ খ্রিস্টাব্দে তিনি বাঙ্গালী খ্রিস্টান মহিলাদের জীবন নিয়ে নামক একটি বাংলা গ্রন্থ রচনা করেন। বাংলা ভাষার প্রথম উপন্যাস হিসেবে পরিচিত প্যারীচাঁদ মিত্র রচিত আলালের ঘরে দুলাল গ্রন্থ প্রকাশের ছয় বছর পূর্বে এই গ্রন্থ রচিত হয়। অনেকের নিকট ভবানীচরণ বন্দ্যোপাধ্যায় দ্বারা ১৮২৫ খ্রিস্টাব্দে রচিত নববাবুবিলাস গ্রন্থটি প্রথম বাংলা উপন্যাস হিসেবে গণ্য হলেও, অন্যেরা এটিকে গল্প বলে গণ্য করেন। ফুলমণি ও করুণার বিবরণ সম্বন্ধেও একই মত প্রচলিত রয়েছে।
এছাড়া হানা "দ্য মিশনারি অন দ্য গ্যাঞ্জেস অর হোয়াট ইজ ক্রিশ্চানিটি" () এবং "লাইফ বাই দ্য গ্যাঞ্জেস, অর, ফেইথ অ্যাণ্ড ভিক্টরি" () নামে দুইটি ইংরেজি গ্রন্থ রচনা করেন।


title: ১৯৬৬ সালের ঢালিউড চলচ্চিত্রের তালিকা

text: ১৯৬৬ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


আইসিসি বিশ্ব টুয়েন্টি২০ প্রতিযোগিতার ইতিহাস তেমন দীর্ঘদিনের নয়। ২০০৭ সালে প্রথমবারের মতো আইসিসি বিশ্ব টুয়েন্টি২০ প্রতিযোগিতা অনুষ্ঠিত হয়। প্রথমে সিদ্ধান্ত নেয়া হয়েছিল যে, প্রতি দুই বছর অন্তর প্রতিযোগিতাটি অনুষ্ঠিত হবে। কোন কারণে আইসিসি ক্রিকেট বিশ্বকাপ একই বছরে গড়ালে এ প্রতিযোগিতাটি এর পূর্বের বছর আয়োজনের ব্যবস্থা করা হবে।


title: আইসিসি বিশ্ব টুয়েন্টি২০ প্রতিযোগিতার ইতিহাস

text: প্রথম আইসিসি বিশ্ব টুয়েন্টি২০ প্রতিযোগিতা ২০০৭ সালে দক্ষিণ আফ্রিকায় অনুষ্ঠিত হয়। চূড়ান্ত খেলায় ভারত, পাকিস্তানকে পরাজিত করার মাধ্যমে শিরোপা লাভ করে। এতে আইসিসি'র দুইটি সহযোগী দেশ ৫০-ওভারের প্রতিযোগিতা হিসেবে ২০০৭ সালের আইসিসি বিশ্ব ক্রিকেট লীগ প্রথম বিভাগে অংশ নিয়ে যোগ দেয়। ডিসেম্বর, ২০০৭ সালে সিদ্ধান্ত নেয়া হয় যে, অধিকতর ভালো দল নির্ধারণে ২০-ওভারের বাছাইপর্ব প্রতিযোগিতা আয়োজন করা হবে। ছয় দলের অংশগ্রহণে শীর্ষস্থানীয় দুই দল ২০০৯ সালের বিশ্ব টুয়েন্টি২০ প্রতিযোগিতায় অংশ নিবে ও প্রত্যেকেই প্রাইজমানি বাবদ $২৫০,০০০ মার্কিন ডলার লাভ করবে।


text: ইংল্যান্ডে অনুষ্ঠিত দ্বিতীয় প্রতিযোগিতায় পাকিস্তান শিরোপা জয় করে। ২১ জুন, ২০০৯ তারিখে দলটি শ্রীলঙ্কাকে পরাভূত করে। ২০১০ সালের প্রতিযোগিতা ওয়েস্ট ইন্ডিজে অনুষ্ঠিত হয়। মে, ২০১০ সালের ঐ প্রতিযোগিতায় ইংল্যান্ড অস্ট্রেলিয়াকে ৭ উইকেটের ব্যবধানে হারায়। ২০১২ সালে শ্রীলঙ্কাকে হারিয়ে ওয়েস্ট ইন্ডিজ শিরোপা জয় করে। প্রথমবারের মতো স্বাগতিক দল চূড়ান্ত খেলায় অবতীর্ণ হয়। শিরোপালাভের লড়াইয়ে আয়ারল্যান্ড ও আফগানিস্তানসহ ১২-দল অংশ নেয়। এছাড়াও, প্রথমবারের মতো এ প্রতিযোগিতাটি এশিয়ার মাটিতে অনুষ্ঠিত হয়। একমাত্র দল হিসেবে পাকিস্তান প্রথম চার প্রতিযোগিতার শেষ চারে পৌঁছে। ২০১৪ সালে দলের সংখ্যা বৃদ্ধি করে ১৬-দলে রূপান্তর করা হয়। তন্মধ্যে, তিন দলের অভিষেক ঘটে। শ্রীলঙ্কা পূর্বে আরও দুইবার চূড়ান্ত খেলায় অংশ নিয়েছিল। এবার তারা শিরোপা জয় করে। পাঁচটি প্রতিযোগিতায় ভিন্ন ভিন্ন চারটি দল চ্যাম্পিয়ন হয়।


text: ২০১৪ সালের প্রতিযোগিতা বাংলাদেশে অনুষ্ঠিত হয়। এতে ১৬টি দল অংশ নেয়। আইসিসি'র দশটি পূর্ণাঙ্গ সদস্যসহ ২০১৩ সালের বাছাইপর্বের অংশগ্রহণকারী শীর্ষ ছয়টি দল ছিল। ৮ অক্টোবর, ২০১২ তারিখে আইসিসি টি২০আই চ্যাম্পিয়নশীপ র‌্যাঙ্কিংয়ের শীর্ষ আট পূর্ণাঙ্গ সদস্যকে বাইরে রেখে সুপার টেন পর্বের আয়োজন করা হয়। বাদ-বাকী আটটি দলকে নিয়ে গ্রুপ পর্বের আয়োজন করা হয়। শীর্ষ দুই দল সুপার টেন পর্বে খেলার সুযোগ পায়। নেপাল, হংকং ও সংযুক্ত আরব আমিরাত - এ তিনটি দলের প্রতিযোগিতায় অভিষেক ঘটে। চূড়ান্ত খেলায় শ্রীলঙ্কা শিরোপা জয় করে। দলটি ভারতকে ১৩ বল বাকী রেখে ৬ উইকেটের ব্যবধানে পরাজিত করে। দক্ষিণ আফ্রিকার ইমরান তাহির ও ভারতের বিরাট কোহলি যথাক্রমে সর্বোচ্চ উইকেট ও রান সংগ্রাহক হন।


title: ইন্তিখাব আলম

text: ইন্তিখাব আলম খান (উর্দু:; জন্ম: ২৮ ডিসেম্বর, ১৯৪১) ব্রিটিশ ভারতের পাঞ্জাব প্রদেশের হোশিয়ারপুর এলাকায় জন্মগ্রহণকারী সাবেক পাকিস্তানী ক্রিকেটার। পাকিস্তান ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন তিনি। এছাড়াও পাকিস্তান ক্রিকেট দলকে নেতৃত্ব দিয়েছেন ইন্তিখাব আলম। কাউন্টি ক্রিকেটে সারে ক্লাবের প্রতিনিধিত্ব করেন তিনি।


title: ইন্তিখাব আলম

text: সমগ্র খেলোয়াড়ী জীবনে ৪৭ টেস্ট ও ৪টি একদিনের আন্তর্জাতিকে অংশ নেন। এছাড়াও ১৯৬৯ থেকে ১৯৭৫ মেয়াদে পাকিস্তান দলকে ১৭ টেস্টে অধিনায়কত্ব করেন। ১৯৫৯-৬০ মৌসুমে সফরকারী অস্ট্রেলিয়ার বিপক্ষে অণুষ্ঠিত টেস্টে স্মরণীয় সাফল্য পান। ৫ ডিসেম্বর, ১৯৫৯ তারিখে করাচীর জাতীয় স্টেডিয়ামে অণুষ্ঠিত টেস্টে কলিন ম্যাকডোনাল্ডকে বোল্ড করে আন্তর্জাতিক ক্রিকেটে প্রথম বলেই উইকেটলাভকারী বোলারদের একজন হন তিনি।


title: ইন্তিখাব আলম

text: পাকিস্তানের প্রথম একদিনের আন্তর্জাতিকে দলের অধিনায়কত্ব করার গৌরব অর্জন করেন। ৩ খেলায় অধিনায়কত্ব করে দুইটিতে জয় ও একটিতে পরাজয়বরণ করে তাঁর দল।


title: ইন্তিখাব আলম

text: ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের কোচের দায়িত্বে ছিলেন। ২০০৪ সালে ভারতের ঘরোয়া ক্রিকেট প্রতিযোগিতা রঞ্জি ট্রফিতে প্রথম বিদেশী কোচ হিসেবে পাঞ্জাব দলকে পরিচালনা করেন তিনি। ২৫ অক্টোবর, ২০০৮ তারিখে পিসিবি কর্তৃক তাঁকে জাতীয় দলের কোচের দায়িত্বভার অর্পণ করা হয়। এর আগের দিন জিওফ লসনকে এ দায়িত্ব থেকে বরখাস্ত করা হয়েছিল। ২০০৯ সালে দলের কোচ থাকা অবস্থায় পাকিস্তান দল শ্রীলঙ্কাকে হারিয়ে প্রথমবারের মতো টুয়েন্টি২০ বিশ্বকাপের শিরোপা জয় করে।


title: অভিদেয়ক অভিষেকম্

text: অভিদেয়ক অভিষেকম্ হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরের একটি উৎসব। এই উৎসবে মন্দিরের ‘উৎসব মূর্তি’ মালায়াপ্পা স্বামী ও তাঁর দুই পত্নী শ্রীদেবী ও ভূদেবীর বিগ্রহ শোভাযাত্রা ও তিরুমাঞ্জনমে (পবিত্র স্নান) ঘটিত সম্ভাব্য অঙ্গহানির হাত থেকে রক্ষা করার জন্য বিশেষ ‘অভিষেকম্’ করানো হয়।


title: অভিদেয়ক অভিষেকম্

text: অভিদেয়ক অভিষেকম্ অনুষ্ঠানটি হিন্দু পঞ্জিকা অনুসারে জ্যৈষ্ঠ মাসে (গ্রেগরিয়ান পঞ্জিকা অনুসারে জুন/জুলাই মাস) আয়োজিত হয়। এই কারণে এই উৎসবেক ‘জৈষ্ঠাভিষেকম্’ উৎসবও বলা হয়।


title: অভিদেয়ক অভিষেকম্

text: তিন দিন ধরে এই উৎসব চলে। উৎসবের প্রত্যেক দিন দ্বিতীয় ঘণ্টাধ্বনির পর মালায়াপ্পা স্বামী ও তাঁর পত্নীদের বিগ্রহ ‘কল্যাণোৎসব মন্টপমে’ (দিব্য বিবাহের কক্ষ) নিয়ে যাওয়া হয় এবং বৈদিক মন্ত্র উচ্চারণ করে ‘স্নাপন তিরুমাঞ্জনম’ (হরিদ্রাভিষেক) আয়োজিত হয়। স্নাপন তিরুমাঞ্জন্মে বিগ্রহগুলিকে হলুদ ও অন্যান্য মশলা মিশ্রিত পবিত্র ও মন্ত্রপূত জল দ্বারা স্নান করানো হয়। প্রতিদিন মালায়াপ্পা স্বামী ও তাঁর পত্নীদের বিগ্রহ ভিন্ন ভিন্ন ‘কবচম্’ (বর্ম) দিয়ে সাজানো হয়:


title: অভিদেয়ক অভিষেকম্

text: সারা বছরই বিগ্রহগুলির গায়ে সোনার বর্ম পরানো থাকে।


title: অভিদেয়ক অভিষেকম্

text: এই উৎসব করে শুরু হয়েছিল, তার কোনো লিখিত নথি পাওয়া যায় না।


title: অভিদেয়ক অভিষেকম্

text: এই উৎসবটি একটি ‘অর্জিত সেবা’ (অর্থের বিনিময়ে সেবা)। তাই ভক্তেরা এই অভিষেকম্ দর্শনের জন্য অর্থ প্রদান করতে পারেন। টিকিট কিনে পাঁচ জন ব্যক্তি ‘কল্যাণোৎসব মন্টপে’ প্প্রবেশ করতে পারেন। প্রথম টিকিটধারীকে ‘বস্ত্রম্’ (একটি উত্তরীয় ও একটি ব্লাউজ), একটি লাড্ডু ও একটি বড়া উপহার দেওয়া হয়।


title: কক্সবাজার পলিটেকনিক ইন্সটিটিউট

text: বিসিক শিল্প এলাকা, লিংকরোড, ঝিলংজা ইউনিয়ন, কক্সবাজার সদর।


title: কক্সবাজার পলিটেকনিক ইন্সটিটিউট

text: এই প্রতিষ্ঠানটি চট্রগ্রামের দক্ষিনে অবস্থিত এবং ২০০৪ সালে এর যাত্রা শুরু হয় প্রথম ব্যাচে এই প্রতিষ্ঠানে কম্পিউটার টেকনোলজিতে মোট ২৯ জন নিয়ে ক্লাশ শুরু হয় পরবর্তীতে এই প্রতিষ্ঠানে আরো ৩ টি ডিপার্টমেন্ট যোগ করা হয়।


title: কক্সবাজার পলিটেকনিক ইন্সটিটিউট

text: একাডেমিক টেকনোলজি সমূহের মধ্যে রয়েছে:


title: কক্সবাজার পলিটেকনিক ইন্সটিটিউট

text: ক্যাম্পাসকর্তৃপক্ষের ছাত্রাবাস সুবিধা নেই।


title: কিনশাসা

text: কিনশাসা (; পূর্বে পরিচিত লিওপোল্ডভিল নামে) গণতান্ত্রিক কঙ্গো প্রজাতন্ত্রের রাজধানী ও সবচেয়ে বড় শহর। এটি কঙ্গো নদীর তীরে অবস্থিত।


title: কিনশাসা

text: পূর্বে মাছ ধরার গ্রাম হলেও এটি বর্তমানে একটি নগর এলাকা হিসেবে গড়ে উঠেছে। ২০১৪ সাল মোতাবেক শহরটির জনসংখ্যা ১ কোটি ১০ লক্ষের উপরে। কিনশাসা কায়রো এবং লেগোসের পর আফ্রিকার তৃতীয় বৃহত্তম নগর এলাকা।


title: সুন্চি বিংফা

text: সুন্চি বিংফা  ( আক্ষরিক অর্থ: প্রভু সুনের রণকৌশলাবলি; ইংরেজি: The Art of War দ্য আর্ট অফ ওয়ার ) একটি প্রাচীন চৈনিক সামরিক আলোচনা গ্রন্থ। এটি সম্ভবত লেখা হয়েছিল খৃস্টপূর্ব ৫ম শতাব্দীতে। এর রচয়িতা হিসেবে বিবেচনা করা হয় সুন সুকে এবং এতে ১৩টি অধ্যায় রয়েছে।


title: সুন্চি বিংফা

text: সাধারণভাবে বইটিকে রণকৌশলের উপর লেখা শ্রেষ্ঠ বই মনে করা হয় এবং এটি চৈনিক ও এশীয় ইতিহাস ও সংস্কৃতিতে ব্যাপক প্রভাব রেখেছে। ১৯১০ সালে বইটিকে প্রথম ইংরেজি ভাষায় সম্পূর্ণ অনুবাদ করেন লিওনেল জাইলস।


title: সুন্চি বিংফা

text: "দ্য আর্ট অফ ওয়ার" ১৩টি অধ্যায় (বা "piān" "ফিয়েন") এ বিভক্ত; সমষ্টিকে বলা হয় "চুয়ান" ("সম্পূর্ণ" বা "ঘটনাপঞ্জি")।


title: ভাটপাড়া নীলকুঠি

text:
ভাটপাড়া নীলকুঠি বাংলাদেশের মেহেরপুরে অবস্থিত একটি নীলকুঠি। ব্রিটিশ শাসনামলে এদেশে নীল চাষ পরিচালনার জন্য ইংরেজরা বিভিন্ন স্থানে কুঠি গড়ে তোলে যা নীলকুঠি নামে পরিচিত।
কাজলা নদীর তীরে গড় ওঠা একই সরল রেখায় দক্ষিণে (আনুমানিক) ১২ কিলো মিটার দুরে অবস্থিত আমঝুপি নীলকুঠি । সমসাময়িক সময় নির্মিত ;সেখানকার এক প্রস্তর ফলকে লেখা আছেঃ


title: ভাটপাড়া নীলকুঠি

text: মেহেরপুর জেলার গাংনি উপজেলা শহর হতে প্রায় সাত কিলোমিটার উত্তরদিকে ভাটপাড়া মাধ্যমিক বিদ্যালয়ের দক্ষিণে কাজলা নদীর পূর্বতীরে এই নীলকুঠির অবস্থান। মেহেরপুর জেলা থেকে ১৭ কিলোমিটার দূরত্বে ভাটপাড়া নীলকুঠি অবস্থিত। নীলকুঠির সামনে আমবাগান ও দক্ষিণ পশ্চিম পাশে নীল কুঠির কর্মকর্তাদের প্রার্থনার জন্য একটি চার্চের ভগ্নাংশ আছে।


title: কাডাপা জেলা

text: কাডাপা জেলা হল ভারতের অন্ধ্রপ্রদেশ রাজ্যের ১৩টি জেলার অন্যতম। এই জেলা অন্ধ্রপ্রদেশের রায়ালসীমা অঞ্চলের ৪টি জেলার একটি। কাডাপা শহরটি হল এই জেলার জেলাসদর।


title: কাডাপা জেলা

text: কাডাপা জেলার কুড্ডানুরুর কাছে চিন্টাকুন্টা গুহায় প্রাচীন প্রস্তর যুগের গুহাচিত্র আবিষ্কৃত হয়েছে। বলা হয়ে থাকে, ভীমবেটকা গুহাচিত্রের পর এটিই ভারতের দ্বিতীয় বৃহত্তম গুহাচিত্রের শ্রেণী। এছাড়া জেলার জাম্মালামাডুগু তালুকে মালিয়াভরম বাঁধের কাছে ডাপপল্লি গ্রামে অস্পষ্ট অর্থপূর্ণ কয়েকটি মূর্তির গুহাচিত্র পাওয়া গিয়েছে।


title: কাডাপা জেলা

text: সমগ্র কাডাপা জেলা জুড়েই অনেক প্রাচীন প্রস্তরযুগীয় জনবসতির নিদর্শন পাওয়া গিয়েছে। জাম্মালামাডুগু, মালিয়াভরম বাঁধ, ও গান্ডিকোটার প্রাচীন প্রস্তরযুগীয় নিদর্শনগুলি বিশেষ উল্লেখযোগ্য।


title: কাডাপা জেলা

text: পোরুমামিল্লা, শঙ্খাবরম ও কাডাপা শহরের কাছে ইয়েল্লাটুর গ্রামের কাছে কয়েকটি প্রস্তরযুগীয় সমাধিক্ষেত্র আবিষ্কৃত হয়েছে। বোন্টিমিট্টার আশেপাশের এলাকাগুলি গুরুত্বপূর্ণ প্রস্তরযুগীয় সাংস্কৃতিক ক্ষেত্র।


title: কাডাপা জেলা

text: রায়াচোটি বিভাগে অনেক নথিবদ্ধ ও অজ্ঞাত প্রস্তরযুগীয় ক্ষেত্র ও প্রস্তর চক্র রয়েছে। জেলার সুন্ডুপল্লি তালুকে দেবন্ডলাপল্লি একটি গুরুত্বপূর্ণ প্রস্তরযুগীয় ক্ষেত্র।


title: কাডাপা জেলা

text: খ্রিস্টপূর্ব যুগেই কাডাপা অঞ্চল ঐতিহাসিক গুরুত্ব অর্জন করেছিল। এই যুগে এই অঞ্চল মৌর্য ও সাতবাহন সাম্রাজ্যের অন্তর্ভুক্ত হয়। এই জেলার চেয়য়ুরু ও পেন্না নদীর তীরে বৌদ্ধধর্ম প্রসার লাভ করেছিল।


title: কাডাপা জেলা

text: এই জেলার নন্ডলুর, টাল্লাপাকা, রাজামপেটা, কোন্ডুরু ও খাজিপেটা গুরুত্বপূর্ণ বৌদ্ধ কেন্দ্র।


title: কাডাপা জেলা

text:
কাডাপা জেলায় জৈনধর্মও প্রসার লাভ করেছিল। পেন্নার নদীর তীরে ডানাবুলাপাডু গ্রামে একটি মাটির তলায় চাপা পড়া জৈন মন্দিরের ধ্বংসাবশেষ পাওয়া গিয়েছে।
১৬শ শতাব্দীতে বিজয়নগর সাম্রাজ্যের ‘রায়ালু’ (রাজা) শাসকরা এই অঞ্চল শাসন করতেন। তাঁদের নামানুসারেই এই অঞ্চলের নাম হয় ‘রায়ালসীমা’। পেন্নার নদীর তীরে গান্ডিকোটা দূর্গ ছিল বিজয়নগর সেনাবাহিনীর সেনানায়ক পেম্মাসানি নায়কদের নগরদূর্গ। তাঁরা রাইচুর ও গুলবর্গা অঞ্চলদুটি বিজয়নগর রাজাদের হয়ে জয় করেছিলেন।


title: কাডাপা জেলা

text: প্রাচীন নথিপত্র থেকে জানা যায়, কাডাপার আদি নাম ছিল ‘গাডাপা’। তেলুগু ভাষায় এই শব্দটির অর্থ ‘প্রবেশপথ’। প্রাচীন কাডাপা গ্রামে একটি বৃহৎ জলাধার ও দেবুনি কাডাপায় একটি বেঙ্কটেশ্বরের মন্দির ছিল। তিরুপতির তীর্থযাত্রীরা এখানে বিশ্রাম নিতেন। হিন্দুরা বিশ্বাস করতেন, তিরুপতি যাওয়ার আগে তীর্থযাত্রীরা দেবুনি কাডাপায় সন্ত আন্নামাচার্য ও সন্ত পোটুলুরি বীর ব্রাহ্মণের কাছে প্রার্থনা জানাতেন। উল্লেখ্য, এই দুই সন্ত ভবিষ্যতের এক শ্রেণীহীন সমাজের ভবিষ্যদ্বাণী করে সেই সমাজের হয়ে প্রচার করতেন। এই জেলায় অবস্থিত বোন্টিমিট্টার প্রাচীন মন্দিরটি পোতানাকে অন্ধ্র মহাভাগবতম রচনা করতে অনুপ্রাণিত করেছিল। সেকালে কাডাপাকে বলা হত ‘হিরণ্যনগরম’।


title: কাডাপা জেলা

text: সাম্প্রতিক ঐতিহাসিক নথিপত্র থেকে জানা গিয়েছে যে সিদৌট মণ্ডলের জ্যোতি গ্রামে পেন্না নদীর তীরে ১০৮টি শিবলিঙ্গ ছিল।


title: কাডাপা জেলা

text: কাডাপা জেলার ভূখণ্ডটি হায়দ্রাবাদের নিজামরা ব্রিটিশদের প্রত্যর্পণ করেছিলেন। ব্রিটিশ শাসনকালে ১৮০৮ সালে প্রত্যর্পিত জেলা ভেঙে কাডাপা জেলা ও বেল্লারি জেলা গঠিত হয়। ব্রিটিশরা এই জেলাকে ‘কুড্ডাপ্পাহ’ (Cuddapah) বলত।


title: কাডাপা জেলা

text: কাডাপা জেলার আয়তন । এই জেলার আয়তন কানাডার প্রিন্স প্যাট্রিক দ্বীপের আয়তনের প্রায় সমান।


title: কাডাপা জেলা

text: এই জেলার প্রধান নদীগুলি হল পেন্না, চিত্রবতী, কুন্ডু, পাপাগ্নি, সাগিলেরু, বহুদা ও চেয়য়েরু। এই জেলার অরণ্যাঞ্চলের আয়তন ৫,০৫০ বর্গকিলোমিটার, যা জেলার মোট আয়তনের ৩২.৮৭%।


title: কাডাপা জেলা

text: কাডাপা জেলা অন্ধ্রপ্রদেশের একমাত্র জেলা যেটি চারদিক দিয়ে অন্ধ্রপ্রদেশের অন্যান্য জেলাগুলির দ্বারা পরিবেষ্টিত। রাজ্যের অন্যান্য জেলাগুলি হয় বঙ্গোপসাগর নয় ভারতের অন্যান্য রাজ্যগুলির সীমান্ত অঞ্চলে অবস্থিত।


title: কাডাপা জেলা

text: ঐতিহাসিক গুরুত্ব ছাড়াও অন্ধ্রপ্রদেশের শিল্প মানচিত্রে কাডাপা জেলার অবস্থান অত্যন্ত গুরুত্বপূর্ণ। এই জেলায় প্রচুর পরিমাণে খনিজ সম্পদ পাওয়া যায়।


title: কাডাপা জেলা

text: এই জেলায় কৃষ্ণ করসন মৃত্তিকার পরিমাণ ২৪%, কৃষ্ণ মৃত্তিকা ১৯%, বেলে মাটি ৪%, লাল মাটি ২৫%। প্রথমোক্ত মাটি অত্যন্ত উর্বর। বেলে মাটি ততটা উর্বর নয়। ‘কোররা’, কমলালেবু, চুন ও পান এই অঞ্চলের বিশেষ পণ্যদ্রব্য। নদী উপত্যকায় এগুলি উৎপাদিত হয়। তুঙ্গভদ্রা নদীতে সুনকেসুলা বাঁধ থেকে কাডাপা-কুর্নুল (কে. সি.) খাল কাডাপা ও কুর্নুল জেলার ৪০ বর্গকিলোমিটার কৃষিযোগ্য জমির সেচজলের উৎস। এই জেলায় পানীয় জলের প্রধান উৎস গালের-নাগরী-সুজালাস্রবন্তি খাল।


title: কাডাপা জেলা

text: জেলায় প্রচুর খনিজ দ্রব্য পাওয়া যায়। ১৯৮৩ সালে ভারতের ভূতাত্ত্বিক সর্বেক্ষণের সমীক্ষা অনুসারে, এই জেলায় ৩ মিলিয়ন টন শিসা, ৭৪,০০০,০০০ টন ব্যারিট এবং ২৭,০০০ টন অ্যাসবেস্টস সঞ্চিত আছে। অনুমিত হয়, এই জেলার মাঙ্গাপেটে ৭০ মিলিয়ন টন ব্যারিট সঞ্চিত আছে। রাজামপেটে সঞ্চিত মাটি প্রস্তর শিল্পে ব্যবহৃত হয়। বেররাগুন্টলায় চুনাপাথর পাওয়া যায়। করমন্ডল ফার্টিলাইজার এখানে যে সিমেন্ট কারখানা স্থাপন করেছে, তা থেকে বছরে ১ মিলিয়ন টন সিমেন্ট উৎপাদিত হয়। ভারত সিমেন্ট কর্পোরেশন তার উৎপাদন ক্ষমতা ১ মিলিয়ন টন বৃদ্ধি করেছে। ন্যাশানাল মিনারেল ডেভেলপমেন্ট কর্পোরেশন ব্রাহ্মান পল্লিতে অ্যাসবেসটোস ও মাঙ্গাপেটে ব্যারিয়েট উত্তোলন করে। কাডাপা ‘কাডাপা প্রস্তর’ নামে এক ধরনে পাথরের জন্য বিখ্যাত। এই পাথর দক্ষিণ ভারতে গৃহনির্মাণ শিল্প ও পাথরের চাঁই তৈরিতে কাজে লাগে। টুম্মালাপল্লিতে ৪৯,০০০ টন ইউরেনিয়াম সঞ্চিত আছে। এগুলি স্থানীয়ভাবেই উত্তোলন ও প্রক্রিয়াকরণ করা হয়। জুয়ারি সিমেন্টস, ইন্ডিয়া সিমেন্টস লিমিটেড, ভারতী সিমেন্টস, ডালমিয়া ভারত সিমেন্টস, গোবিন্দরাজ টেক্সটাইলস, এনএসএল টেক্সটাইলস, সাম্যু গ্লাস, ভারতী পলিমারস, সাজালা উভেন শকস ওকোরাস ইন্ডিয়া লিমিটেড হল এই জেলার অন্যান্য শিল্প সংস্থা।


title: কাডাপা জেলা

text: ২০০৬ সালে ভারত সরকার কাডাপা জেলাকে দেশের ২৫০টি সর্বাধিক অনগ্রসর জেলার তালিকাভুক্ত করেছে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, এই জেলা তার মধ্যে অন্যতম।


title: কাডাপা জেলা

text:
২০১১ সালের জনগণনা অনুসারে, কাডাপা জেলার জনসংখ্যা ২,৮৮৪,৫২৪। এর মধ্যে ৮৩.৭% হিন্দু, ১৪% মুসলমান ও ২.3% খ্রিস্টান। এই জেলার জনসংখ্যা জামাইকা রাষ্ট্র বা মার্কিন যুক্তরাষ্ট্রের আরকানসাস রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৩২তম। জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ১০.৮৭%। কাডাপা জেলায় লিঙ্গানুপাত প্রতি ১০০০ পুরুষে ৯৮৪ জন মহিলা এবং সাক্ষরতার হার ৬৭.৮৮%।
কাডাপা জেলা ৩টি রাজস্ব বিভাগে বিভক্ত। এগুলি হল: কাডাপা, রাজামপেট ও জাম্মালামাডুগু। এই জেলা ৫০টি মণ্ডলে বিভক্ত। জেলায় ১টি পৌরসংস্থা, ৬টি পুরসভা ও ১টি নগর পঞ্চায়েত রয়েছে। পৌরসংস্থাটি হল কাডাপা; পুরসভাগুলি হল বাদবেল, মাইডুকুর, প্রোড্ডাটুর, পুলিবেন্ডুলা, রায়াচোটি ও জাম্মালামাডুগু এবং নগর পঞ্চায়েতটি হল রাজামপেট।
কাডাপা জেলায় ৫০টি মণ্ডল রয়েছে। নিচে সংশ্লিষ্ট রাজস্ব বিভাগ অনুসারে মণ্ডলগুলির তালিকা দেওয়া হল:
কাডাপা জেলার বিধানসভা কেন্দ্রগুলি হল:


title: কাডাপা জেলা

text: কাডাপা জেলায় অনেকগুলি বিদ্যালয়, ডিগ্রি কলেজ, ইঞ্জিনিয়ারিং কলেজ ও বিশ্ববিদ্যালয় আছে। এগুলির মধ্যে ইডুপুলাপায়ার ইন্ডিয়ান ইনস্টিটিউট অফ ইনফরমেশন টেকনোলজি (আইআইআইটি), কাডাপার যোগী বেমন বিশ্ববিদ্যালয় ও হায়দ্রাবাদ পাবলিক স্কুল, পুলিবেন্ডুলার কেএসআরএম কলেজ অফ ইঞ্জিনিয়ারিং, আরআইএমএস কলেজ অফ ডেন্টালস অ্যান্ড গভর্নমেন্ট হসপিটালস, জেএনটিইউ-এ কলেজ অফ ইঞ্জিনিয়ারিং এবং প্রোড্ডাটুরের শ্রীবেঙ্কটেশ্বর ভেটেরনারি কলেজ ও যোগী বেমন ইঞ্জিনিয়ারিং কলেজ উল্লেখযোগ্য।


title: কাডাপা জেলা

text: কাডাপা জেলায় অনেকগুলি মন্দির ও দুর্গ রয়েছে। এগুলির নিজস্ব ইতিহাসের সঙ্গে স্বতন্ত্র স্থাপত্যশৈলী অনেক পর্যটককে আকর্ষণ করে।


title: ওয়েস্ট ইন্ডিজ অনূর্ধ্ব-১৯ ক্রিকেট দল

text: ওয়েস্ট ইন্ডিজ অনূর্ধ্ব-১৯ ক্রিকেট দল হচ্ছে ১৯৭৪ সালে থেকে ওয়েস্ট ইন্ডিজের যুব ক্রিকেটে প্রতিনিধিত্বকারী অনূর্ধ্ব-১৯ জাতীয় ক্রিকেট দল। প্রতিযোগিতাটির মাধ্যমে ব্রায়ান লারা, শিবনারায়ণ চন্দরপল, রামনরেশ সারওয়ান এবং কোর্টনি ওয়ালশ এর মত খ্যাতিমান ক্রিকেটাররা এসেছেন যারা ভবিষ্যতে আন্তর্জাতিক পর্যায়ে প্রতিনিধিত্ব করেছেন। তারা এখনো পর্যন্ত ৩৫টি ম্যাচ খেলেছেন; যেটি রিভারসাইড গ্রাউন্ডে ২০০১ সালের আগস্টে ইংল্যান্ডের বিপক্ষে নিজেদের শেষ ম্যাচ ছিল। দলটির পরিসংখ্যান বলতে গেলে জয় পেয়েছেন ১২টিতে এবং পরাজিত হয়েছেন ৫টিতে।


title: ওয়েস্ট ইন্ডিজ অনূর্ধ্ব-১৯ ক্রিকেট দল

text: ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।


title: ১৯৬৭ সালের ঢালিউড চলচ্চিত্রের তালিকা

text: ১৯৬৭ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: ২০১৬ দক্ষিণ এশীয় গেমস

text: ২০১৬ দক্ষিণ এশীয় গেম্‌স (অফিসিয়াল নাম ১২তম দক্ষিণ এশীয় গেম্‌স) হল দক্ষিণ এশিয়ার বহুমাত্রিক-ক্রীড়া প্রতিযোগিতা দক্ষিণ এশীয় গেম্‌সের ১২তম আসর যা ৫ ফেব্রুয়ারি থেকে ১৬ ফেব্রুয়ারি ২০১৬ তারিখে ভারতের গুয়াহাটি ও শিলংয়ে অনুষ্ঠিত হয়। এ আসরে অলিম্পিকের ২২টি খেলার জন্য নির্ধারিত ২২৬টি ইভেন্টে ৮টি দেশের ২,৬৭২ জন ক্রীড়াবিদ অংশ্রহণ করে। প্রতিযোগিতা উদ্বোধনী অনুষ্ঠান ৫ ফেব্রুয়ারি ২০১৬ গুয়াহাটিতে অনুষ্ঠিত হয় যাতে প্রধান অতিথি ছিলেন ভারতের প্রধানমন্ত্রী নরেন্দ্র মোদি। প্রতিযোগিতায় ভারত সর্বোচ্চ ১৮৮টি স্বর্ণ পদক সহ মোট ৩০৮টি পদক জয়লাভ করে।


title: ২০১৬ দক্ষিণ এশীয় গেমস

text: প্রতিয়োগিতাটি ২০১২ সালে নেপালের কাঠমুন্ডুতে অনুষ্ঠিত হওয়ার কথা ছিল। কিন্তু ২০১৩ দিল্লী প্রতিয়োগিতার জন্য তা স্থগিত করা হয়। কিন্তু পুনরায় দিল্লী তা করতে অনিহা প্রকাশ করে। পরে ২০১৫ সালে ভারত পুনরায় আয়োজনের আগ্রহ প্রকাশ করে এবং ২০১৬ এর শুরুতে অনুষ্ঠানের সিদ্ধান্ত নেয় এবং খুব অল্প সময়ের মধ্যে কোন প্রস্তুতি ছাড়াই এ প্রতিযোগিতা অনুষ্ঠিত হয়।


title: ২০১৬ দক্ষিণ এশীয় গেমস

text: এশীয় গেম্‌সের এবারের আসরে ২২টি খেলা নির্ধারিত ২২৬টি ইভেন্টে অনুষ্ঠিত হয়। এতে ৭৮৮টি পদক রয়েছে যার মধ্যে ২৩৯টি স্বর্ণ, ২৩৯টি রৌপ্য, ৩১০টি ব্রোঞ্জ পদক।


title: ২০১৬ দক্ষিণ এশীয় গেমস

text: ৮টি দেশ প্রতিযোগিতায় অংশগ্রহণ করে।


title: ২০১৬ দক্ষিণ এশীয় গেমস

text: প্রতিযোগিতার সময়সূচি ৫ ফেব্রুয়ারি ২০১৬ তারিখে নির্ধারণ করা হয়।


title: মরিয়ম খাতুন বিপাশা

text: মরিয়ম খাতুন বিপাশা দক্ষিণ এশিয়া ক্রীড়া প্রতিযোগিতায় (এসএ গেমস-২০১০) বাংলাদেশের পক্ষে প্রথম স্বর্ণপদক বিজয়ী, দেশ সেরা, খ্যাতিমান কারাতে ও বক্সার।


title: মরিয়ম খাতুন বিপাশা

text: ১৯৯৩ সালের ৭ ডিসেম্বর চাঁপাইনবাবগঞ্জ শহরের শান্তিমোড় মহল্লায় জন্মগ্রহণ করেন। স্বনামধন্য কারাতে কোচ ও বিশিষ্ট ক্রীড়া সংগঠক বাবলু জামান হলেন তাঁর পিতা। তাঁর মাতার নাম মাহবুবা বেগম। তিন বোনের মধ্যে মরিয়ম খাতুন বিপাশা পিতা-মাতার বড় সন্তান। ২০০৯ সালে তিনি নবাবগঞ্জ সরকারি বালিকা উচ্চ বিদ্যালয় থেকে এস.এস.সি এবং ২০১২ সালে নবাবগঞ্জ সরকারি কলেজ থেকে কৃতিত্বের সাথে এইচ.এস.সি পাশ করেন।


title: মরিয়ম খাতুন বিপাশা

text: ষষ্ঠ আন্তর্জাতিক অদোকায় কারাতে প্রতিযোগিতায় (২০০৯) চ্যাম্পিয়ন, ইন্দো-বাংলা গেমসে (২০০৮) স্বর্ণপদকসহ বিভিন্ন জাতীয় ও আন্তর্জাতিক প্রতিযোগিতায় ৪৫ টিরও বেশি স্বর্ণপদক পেয়ে মরিয়ম খাতুন বিপাশা কারাতে ও বক্সার হিসেবে জাতীয়-আন্তর্জাতিক পর্যায়ে সুনাম অর্জন করেন। ২০১০ সালে সাউথ এশিয়ান গেমসে (এসএ গেমস) কারাতে দলগত ‘কাতা’ ও ‘কুমিতে ২টি স্বর্ণপদক অর্জন করেন। এসএ গেমসে বাংলাদেশের পক্ষে প্রথম সোনা অর্জন করে তিনি সেই সময় ব্যাপক খ্যাতি লাভ করেন। সর্বশেষ ‘চতুর্থ বেগম ফজিলাতুন্নেছা মুজিব আন্তর্জাতিক মার্শাল আর্ট প্রতিযোগিতায় (২০১৫) স্বর্ণপদক অর্জন করেন। শ্রীলঙ্কা, মালয়েশিয়া, নেপাল, ভারতের নয়াদিল্লি, গুজরাট, কলকাতায় বিভিন্ন আন্তর্জাতিক প্রতিযোগিতায় অংশ নিয়েছেন তিনি।


title: মরিয়ম খাতুন বিপাশা

text: ব্ল্যাক বেল্টধারী ‘মরিয়ম খাতুন বিপাশা’ ২০০৯ সালে জাতীয় কারাতে ফেডারেশনে নিয়োগ লাভ করেন। বর্তমানে তিনি বাংলাদেশ আনসার বাহিনীতে কর্মরত রয়েছেন। চাঁপাইনবাবগঞ্জ জেলা জুডো, কারাতে ও বক্সিং একাডেমির প্রতিষ্ঠাতা এবং কোচ বাবলু জামান অর্থাৎ তাঁর পিতার কাছে থেকেই বিপাশা কারাতে, জুডো, বক্সিং প্রশিক্ষণ গ্রহণ করেন। ২০১০ সালে চাঁপাইনবাবগঞ্জ উত্তরায়ণ সাংস্কৃতিক পরিষদ থেকে দক্ষ কারাতে ও বক্সার হিসেবে মরিয়ম খাতুন বিপাশাকে সম্মাননা-পদক প্রদান করা হয়।


title: ৩১এ নং জাতীয় সড়ক (ভারত)

text:
এই মহাসড়কটি পশ্চিমবঙ্গ ও সিকিমের মধ্যে দিয়ে গেছে। এর মোট দৈর্ঘ্য ৯১ কিলোমিটার। এটি সেভোকের কাছে ৩১ নং জাতীয় সড়ক থেকে শুরু হয়ে হয়ে সিকিমে প্রবেশ করে সিকিমের রাজধানী শহর গ্যাংটক পর্যন্ত গেছে।
এই মহাসড়ক দ্বারা সিকিম পশ্চিমবঙ্গ তথা সমস্ত ভারতবর্ষের সঙ্গে যুক্ত। সিকিমে রেলপথ নেই ফলে এই মহকসড়কটি যোগাযোগের একমাত্র মাধ্যম। সিকিমের সমস্ত ব্যবসা বাণিজ্য এই মহাসড়কের মাধ্যমে হয়।


title: আতাই নদী

text: আতাই নদী বাংলাদেশের দক্ষিণ-পশ্চিমাঞ্চলের যশোর ও খুলনা জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক আতাই নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৩।


title: আতাই নদী

text: আতাই নদী যশোর জেলার অভয়নগর উপজেলার সিদ্দিপাশা ইউনিয়নে প্রবাহমান নবগঙ্গা নদী থেকে উৎপত্তি লাভ করেছে। পরবর্তী পর্যায়ে নদীর জলধারা খুলনা জেলার রূপসা উপজেলার আইজগান্তি ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।


title: ১৯৬৮ সালের ঢালিউড চলচ্চিত্রের তালিকা

text: ১৯৬৮ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: ফিলিপ ডিফ্রিটাস

text: ফিলিপ অ্যান্থনি জেসন ড্যাফি ডিফ্রিটাস (; জন্ম: ১৮ ফেব্রুয়ারি, ১৯৬৬) ডোমিনিকার স্কটস হেড এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার, ল্যাঙ্কাশায়ার ও ডার্বিশায়ারের প্রতিনিধিত্ব করেছেন ফিলিপ ডিফ্রিটাস। ক্রিকেট লেখক কলিন বেটম্যানের মতে, ডিফ্রিটাস তাঁর মানসিক স্থিরতার তুঙ্গে পৌঁছলে বিধ্বংসী হিটার, আক্রমণাত্মক পেস বোলিং ও দর্শনীয় ফিল্ডারের ভূমিকায় আবির্ভূত হতেন।


title: ফিলিপ ডিফ্রিটাস

text: লন্ডনের উইলেসডেন হাই স্কুলে অধ্যয়ন করেন। সেখানেই ফুটবল ও ক্রিকেটে অংশ নিতেন। লুটন টাউন ফুটবল ক্লাবের অনুশীলনীতে তাঁকে দেখা গেলেও পরবর্তীকালে মন পাল্টে ক্রিকেটের দিকে মনোনিবেশ ঘটান।


title: ফিলিপ ডিফ্রিটাস

text: ১৯৮৫ সালে লিচেস্টারশায়ারের পক্ষে প্রথম-শ্রেণীর ক্রিকেটে অভিষেক ঘটে তাঁর। অক্সফোর্ড বিশ্ববিদ্যালয়ের বিপক্ষে অনুষ্ঠিত ঐ খেলায় তাঁর বোলিং বিশ্লেষণ ছিল ৩.৪-২-৩-৩। এরফলে ছাত্রদের নিয়ে গড়া দলটি মাত্র ২৪ রানে অল-আউট হয়েছিল। পরের বছর চমৎকার মৌসুম কাটান। খেলোয়াড়ী জীবনের সর্বোচ্চ ৯৪ উইকেট দখলসহ নয় নম্বরে ব্যাটিংয়ে নেমে কেন্টের বিপক্ষে অভিষেক সেঞ্চুরি করেন।


title: ফিলিপ ডিফ্রিটাস

text: কাউন্টি ক্রিকেটে চমকপ্রদ সাফল্যের প্রেক্ষিতে ১৯৮৬-৮৭ মৌসুমের অ্যাশেজ সিরিজের জন্য অন্তর্ভুক্ত হন। ১৯৯০-এর দশকের মধ্যভাগে ডমিনিক কর্কের আবির্ভাবের পূর্ব-পর্যন্ত নিয়মিতভাবে ইংল্যান্ড দলে খেলেন। কিন্তু বিদেশে সফলতার তুলনায় দেশেই অধিক সফলকাম হন। ১৯৯১ সালে ওয়েস্ট ইন্ডিজ ও ১৯৯৪ সালে নিউজিল্যান্ডের বিপক্ষে সফল দুই টেস্ট সিরিজে ভূমিকা রেখেছেন। টেস্টে নিজস্ব সর্বোচ্চ ৮৮ রান করেন অস্ট্রেলিয়ার বিপক্ষে। তন্মধ্যে, ক্রেগ ম্যাকডারমটের নতুন বলের প্রথম তিন ওভারে ৪২ রান তুলেছিলেন। তাঁর এ ভূমিকায় অ্যাডিলেডে অস্ট্রেলিয়ার বিপক্ষে ইংল্যান্ড দলকে সহায়তা করেন। ঐ টেস্টে তিনি ম্যান অব দ্য ম্যাচের পুরস্কার পান।


title: ফিলিপ ডিফ্রিটাস

text: ১৯৯২ সালে উইজডেন কর্তৃক বর্ষসেরা ক্রিকেটার মনোনীত হন তিনি।


title: কোন্ডাপল্লীর খেলনা

text: কোন্ডাপল্লীর খেলনা হল কাঠের তৈরি একধরনের খেলনা যা কৃষ্ণা জেলার বানানো হয়, কোন্ডাপল্লী গ্রামটি বিজয়বাদা এর নিকটে ভারতীয় অঙ্গরাজ্য অন্ধ্র প্রদেশ এর অন্তর্গত। কোন্ডাপল্লীর যে স্থানে এই শিল্পের চর্চা চলে সেই "বম্মালা কলোনী" নামটিকে বাংলায় খেলনার কলোনী বলা যায় ,। এটিকে অন্ধ্রপ্রদেশ এর ভৌগোলিক স্বীকৃতি সুচক মর্যাদায়  'জিওগ্রাফিক্যাল ইন্ডিকেশন্‌স অফ গুডস্ (রেজিস্ট্রেশন এন্ড প্রটেকশন) অ্যাাক্ট', ১৯৯৯ এর অনুসারে  ঘোষণা করা হয়। খেলনাগুলি মুলত ঘরে ঘরে কয়েক প্রকারের তৈরী হত, বিভিন্ন উৎসবের যেমন সংকৃতি এবং নবরাত্রির সময় যাকে 'বম্মালা কলুভু' ও বলা হয়।


title: কোন্ডাপল্লীর খেলনা

text: খেলনা তৈরির এই প্রাচীন প্রথা প্রায় চারশত বছর ধরে চলে আসছে।  যারা এ খেলনা প্রস্ততের কাজ করেন তাদের বলা হয় "'আর্য্যক্ষত্রিয়"' (অথবা 'নাকারশালু' বলে), যাদের নাম উল্ল্যেখ রয়েছে "ব্রাক্ষ্মণ্দ পুরাণ" এর মধ্যে। জনশ্রুতি আছে এরা রাজস্থান হতে ষোড়শ শতাব্দীতে  কোন্ডাপল্লীতে আসেন এবং তাদের মূল মুক্থারিষি বলে দাবী করেন, যিনি শিবের আশীর্বাদ প্রাপ্ত একজন সন্যাসী ছিলেন


title: কোন্ডাপল্লীর খেলনা

text: কোন্ডাপল্লীর খেলনা  তৈরি যা  "তেল্লা পনিকি"  নামে পরিচিত, নিকটবর্তী পাহাড়ে পাওয়া যায়। কাঠগুলি প্রথমে খোদাই করা হয় এবং ধারগুলি পালিশ করে মসৃণ করা হয়। এরপর এতে তৈল-রং , অথবা এবং ব্যবহার করে রঙিন করে তোলা হয় খেলনার প্রকারের উপর ভিত্তি করে।  কারিগররা মূলত পুতুল তৈরি করেন প্রাচীন বিশ্বাসের ভিত্তিতে, পশু, পাখি, গরুর গাড়ি, গ্রাম্য জনপদ ইত্যাদির, এবং  সবচেয়ে উল্ল্যেখযোগ্য "দশাবতার", ইত্যাদি।


title: কোন্ডাপল্লীর খেলনা

text: এ শিল্পরীতি প্রাচীন কালের শাসকদের কাছ থেকে সহায়তা পেয়ে আসছিল যা এখন নেই বললেই চলে মুনাফার অভাবে, সময় সাধ্য হবার কারণে, পশ্চিমা সভ্যতার প্রভাবে এবং তরুণরা অনাগ্রহী হবার কারণে। এবং  "ল্যাঙ্কো ইনস্টিটিউট অফ জেনারেল হিউম্যানিটারিয়ান ট্রাষ্ট"  বর্তমানে এ শিল্পরীতি রক্ষার চেষ্টা চালাচ্ছে।


title: স্বাধীনতা

text: স্বাধীনতা একটি শর্ত, যেখানে একটি জাতি, দেশ, বা রাষ্ট্র বা জায়গা যেখানে জনগণ থাকবে, নিজস্ব শাসনব্যবস্থা, এবং সাধারণত কোন অঞ্চলের সার্বভৌমত্ব থাকবে। স্বাধীনতার বিপরীত হচ্ছে পরাধীনতা. স্বাধীনতা মানে যা খুশি তা করা নয়।


title: স্বাধীনতা

text: স্বাধীনতা দীর্ঘ বিপ্লব বা সহিংসতার প্রশ্নে বিতর্ক যেভাবেই হোক, সার্বভৌমত্ব অর্জন যদিও কিছু বিপ্লবের উদ্দেশ্য এবং লক্ষ্য জাতীয় স্বাধীনতা অর্জন; অন্যদের শুধুমাত্র ক্ষমতা লাভের উদ্দেশ্য, যেখানে মুক্তির উপাদান থাকে, যেমন একটি দেশের মধ্যে গণতন্ত্রায়ন, যেখানে সীমানায় কোন পরিবর্তন হয় না। জাতি-রাষ্ট্র কোন বিপ্লবী কর্মকাণ্ড ছাড়া স্বাধীনতা দিয়েছে। উদাহরণস্বরূপ রাশিয়ার অক্টোবর বিপ্লব,জাতীয় স্বাধীনতার উদ্দেশ্যে হয়নি। (যদিও এর মাধ্যমে রুশ সাম্রাজ্যে ক্ষমতার পালা বদল হয়েছিল, যদিও এর ফলে পোল্যান্ড, ফিনল্যান্ড, লিথুয়ানিয়া, লাতভিয়া এবং ইস্তোনিয়া স্বাধীনতা লাভ করে). যাইহোকআমেরিকার স্বাধীনতা যুদ্ধ শুরু থেকেই স্বাধীনতার উদ্দেশ্যই ছিল।


title: স্বাধীনতা

text: "স্বায়ত্তশাসন" বলতে এক ধরনের স্বাধীনতা বুঝায়, যেখানে কেন্দ্রীয় কর্তৃপক্ষ অনেক কিছু নিয়ন্ত্রণ করে এবং নিজের কতৃত্বও বজায় থাকে।


title: স্বাধীনতা

text:
ঐতিহাসিকভাবে, সেখানে স্বাধীনতা ঘোষণার প্রধান তিনটি সময়কাল পর্যন্ত আছে।
একটি দেশের বা রাজ্যের স্বাধীনতা লাভের অনেক উদ্দেশ্য থাকে। স্বাধীনতা লাভের উপায়গুলোর মধ্যে শান্তিপূর্ণ প্রতিবাদ যেমন ভারতের স্বাধীনতা আন্দোলন থেকে, সহিংসতা যেমন গৃহযুদ্ধ হতে পারে। ভারতের শাসন ব্যবস্থা করা হয়েছে ।


title: স্বাধীনতা

text: The dates of independence, as they have been ported into many articles from the "CIA World Factbook" are defined as follows:


title: ২৭তম জাতীয় চলচ্চিত্র পুরস্কার (বাংলাদেশ)

text: ২৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৭তম আয়োজন; যা ২০০২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।


text: এই বছর ১৭টি শাখায় পুরস্কার প্রদান করা হয়।


title: ২৮তম জাতীয় চলচ্চিত্র পুরস্কার (বাংলাদেশ)

text: ২৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৮তম আয়োজন; যা ২০০৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।


text: এই বছর ১৩টি শাখায় পুরস্কার প্রদান করা হয়।


title: বিশ্বকর্মা

text: হিন্দু শাস্ত্র অনুযায়ী বিশ্বকর্মা দেবতাদের শিল্পী। তিনি দেবশিল্পী নামে পরিচিত। বৃহস্পতির ভগিনী যোগসিদ্ধা তাঁর মাতা এবং অষ্টম বসু প্রভাস তাঁর পিতা। বিশ্বকর্মার বাহন হাতি।


title: বিশ্বকর্মা

text: বিশ্বকর্মা বৈদিক দেবতা, ঋগবেদের ১০ম মণ্ডলে ৮১ এবং ৮২ সূক্তদ্বয়ে বিশ্বকর্মার উল্লেখ আছে। ঋগবেদ অনুসারে তিনি সর্বদর্শী এবং সর্বজ্ঞ। তাঁর চক্ষু, মুখমণ্ডল, বাহু ও পদ সবদিকে পরিব্যাপ্ত। তিনি বাচস্পতি, মনোজব, বদান্য, কল্যাণকর্মা ও বিধাতা অভিধায় ভূষিত। তিনি ধাতা, বিশ্বদ্রষ্টা ও প্রজাপতি।


title: বিশ্বকর্মা

text:
বিশ্বকর্মা লঙ্কা নগরীর নির্মাতা। তিনি বিশ্বভুবন নির্মাণ করেন। বিষ্ণুর সুদর্শন চক্র, শিব এর ত্রিশূল, কুবের এর অস্ত্র, ইন্দ্রের বজ্র, কার্তিকেয়র শক্তি প্রভৃতি তিনি তৈরি করেছেন। শ্রীক্ষেত্রর প্রসিদ্ধ জগন্নাথ মূর্তিও তিনি নির্মাণ করেছেন।
ভাদ্রমাসের সংক্রান্তির দিন বিশ্বকর্মার পূজা করা হয়। সূতার-মিস্ত্রিদের মধ্যে এঁর পূজার প্রচলন সর্বাধিক। তবে বাংলাদেশে স্বর্ণকার,কর্মকার এবং দারুশিল্প, স্থাপত্যশিল্প, মৃৎশিল্প প্রভৃতি শিল্পকর্মে নিযুক্ত ব্যক্তিগণও নিজ নিজ কর্মে দক্ষতা অর্জনের জন্য বিশ্বকর্মার পূজা করে থাকেন।


title: আফ্রা নদী

text: আফ্রা নদী বাংলাদেশের দক্ষিণ-পশ্চিমাঞ্চলের নড়াইল জেলা ও যশোর জেলায় অবস্থিত অন্যতম নদী। নদীটির দৈর্ঘ্য ৩০ কিলোমিটার, গড় প্রস্থ ৫০ মিটার। বাংলাদেশ পানি উন্নয়ন বোর্ড বা "পাউবো" কর্তৃক আফ্রা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫।


title: আফ্রা নদী

text: আফ্রা নদীটি নড়াইল জেলার সদর উপজেলার মাইজপাড়া ইউনিয়নে প্রবাহমান চিত্রা নদী থেকে উৎপত্তি লাভ করে তুলারামপুর, মুলিয়া এবং শাইখাটি ইউনিয়ন দিয়ে যশোর জেলার কোতোয়ালি উপজেলার বাসুন্দিয়া ইউনিয়ন পর্যন্ত প্রবাহিত হয়ে ভৈরব নদে পতিত হয়েছে।


title: অর্পণগাছিয়া নদী

text: অর্পণগাছিয়া নদী বাংলাদেশের দক্ষিণ-পশ্চিমাঞ্চলের খুলনা ও সাতক্ষীরা জেলায় অবস্থিত অন্যতম নদী। নদীটির দৈর্ঘ্য ৬৬ কিলোমিটার, গড় প্রস্থ ১৪৩২ মিটার। বাংলাদেশ পানি উন্নয়ন বোর্ড বা "পাউবো" কর্তৃক অর্পণগাছিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬।


title: অর্পণগাছিয়া নদী

text: অর্পণগাছিয়া নদীটি খুলনা জেলার কয়রা উপজেলার দক্ষিণ বেদকাশি ইউনিয়নে প্রবাহমান কপোতাক্ষ নদ থেকে উৎপত্তি লাভ করেছে। অতঃপর এর জলধারা একই উপজেলার নালিয়ান রেঞ্জ ইউনিয়নে সুন্দরবনের মধ্য দিয়ে প্রবাহিত হয়ে বঙ্গোপসাগরে পতিত হয়েছে। নদীটি জোয়ার ভাটা প্রভাবিত।


title: কচা নদী

text: কচা নদী বাংলাদেশের দক্ষিণ-পশ্চিমাঞ্চলের পিরোজপুর জেলায় অবস্থিত একটি অন্যতম নদী। নদীটির দৈর্ঘ্য ১৫ কিলোমিটার, গড় প্রস্থ ৯৬৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কচা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮।


title: কচা নদী

text: কচা নদীটি পিরোজপুর জেলার সদর উপজেলার শরিকতলা-ডুমুরিতলা ইউনিয়নে প্রবাহমান কালীগঙ্গা নদী থেকে উৎপত্তি লাভ করেছে। অতঃপর নদীটি চিরাপাড়া, পারসাটুরিয়া, শিয়ায়াল্কাটি, ভিটাবাড়িয়া, নাদমুল্লা ইউনিয়নের মধ্য দিয়ে প্রবাহিত হয়ে পিরোজপুর জেলার জিয়ানগর উপজেলার বলেশ্বর নদে পতিত হয়েছে।


title: কুমার নদ

text: কুমার নদ বাংলাদেশের দক্ষিণ-পশ্চিমাঞ্চলের চুয়াডাঙ্গা জেলা, কুষ্টিয়া জেলা, ঝিনাইদহ জেলা ও মাগুরা জেলায় অবস্থিত অন্যতম নদী। নদীটির দৈর্ঘ্য ১২৪ কিলোমিটার, গড় প্রস্থ ৭৫ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদের প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০।


title: কুমার নদ

text: কুমার নদটি চুয়াডাঙ্গা জেলার আলমডাঙ্গা উপজেলার ডাউকি ইউনিয়নে প্রবাহমান মাথাভাঙ্গা নদী থেকে উৎপত্তি লাভ করেছে। অতঃপর মাগুরা সদর উপজেলার পৌরসভা পর্যন্ত প্রবাহিত হয়ে নবগঙ্গা নদীতে পতিত হয়েছে।


title: কুমার আপার নদী

text: কুমার আপার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ১৪৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার আপার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১২।


title: কুমার আপার নদী

text: কুমার আপার নদীটি মাদারীপুর সদর উপজেলার আড়িয়ল খাঁ নদ হতে উৎপত্তি লাভ করে একই জেলার রাজৈর উপজেলার হোসেনপুর ইউনিয়নে প্রবাহমান মাদারীপুর বিল রুট নদীতে পতিত হয়েছে। নদীটি বারোমাসি প্রকৃতির। জানুয়ারি-ফেব্রুয়ারি মাসে পানিপ্রবাহ কম থাকে। এই নদীতে জোয়ারভাটা খেলে। সাধারণত বর্ষাকালে বন্যা হয়। নদীটির গভীরতা ৮ মিটার। নদী অববাহিকার আয়তন ১৬০ বর্গকিলোমিটার।


title: কুমার লোয়ার নদী

text: কুমার লোয়ার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ৬০ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার লোয়ার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৩।


title: কুমার লোয়ার নদী

text: কুমার লোয়ার নদীটি মাদারীপুর জেলার রাজৈর উপজেলার হোসেনপুর ইউনিয়নে প্রবহমান কুমার আপার নদী থেকে উৎপত্তি লাভ করে মাদারীপুর সদর উপজেলার আড়িয়ল খাঁ নদে পতিত হয়েছে। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক দ্বিতীয় শ্রেণির নৌপথ হিসেবে ঘোষিত। নদীটির উপরের অংশ অনেকটাই শুকিয়ে গেছে এবং ভাটির অংশে জোয়ার-ভাঁটার প্রভাব পরিলক্ষিত হয়।


title: কুমার নদী (ফরিদপুর-গোপালগঞ্জ)

text: কুমার নদী বাংলাদেশের দক্ষিণ-পশ্চিমাঞ্চলের ফরিদপুর ও গোপালগঞ্জ জেলার একটি নদী। নদীটির দৈর্ঘ্য ৭৯ কিলোমিটার, গড় প্রস্থ ৪৪ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১১।


title: কুমার নদী (ফরিদপুর-গোপালগঞ্জ)

text: কুমার নদীটি ফরিদপুর সদর উপজেলার পৌরসভার পাশ দিয়ে প্রবাহমান পদ্মা নদী থেকে উৎপত্তি লাভ করেছে। অতঃপর নদীটি গোপালগঞ্জ জেলার মুকসুদপুর উপজেলায় রাগদি ইউনিয়ন পর্যন্ত প্রবাহিত হয়ে মাদারীপুর বিলরুট নদীতে পতিত হয়েছে।


title: নিথিয়া মেনেন

text: নিথিয়া মেনেন  একজন ভারতীয় চলচ্চিত্র অভিনেত্রী ও কন্ঠশিল্পী। তিনি তেলুগু, তামিল, মালয়ালম ও কন্নড় ভাষার চলচ্চিত্রে অভিনয় করার জন্যই বেশি পরিচিত।


title: নিথিয়া মেনেন

text: নিথিয়া মেনেন ভারতের কর্ণাটক রাজ্যের ব্যাঙ্গালোর শহরে একটি মালয়ালী পরিবারে জন্মগ্রহণ করেন এবং মনিপাল ইনস্টিটিউট অব কমিউনিকেশন থেকে সাংবাদিকতায় স্নাতক সম্পন্ন করেন।  তিনি এক সাক্ষাতকারে বলেন, তার কখনোই অভিনেত্রী হবার ইচ্ছা ছিল না। তিনি একজন আদর্শবাদী ও খ্যাতিমান সাংবাদিক হতে চেয়েছিলেন। পরবর্তীতে বুঝতে পারেন, তার কাছে সাংবাদিকতা যেমনটি হওয়ার কথা ছিল, পরিবেশ তেমনটি নয়। এরপর তিনি নিজের ভাবাদর্শকে তুলে ধরার জন্য চলচ্চিত্র নির্মাতা হওয়ার উদ্যোগ নেন, ও ফিল্ম এন্ড টেলিভিশন ইনস্টিটিউট অব ইন্ডিয়াতে চিত্রগ্রহণ কোর্সে ভর্তি হন। সেখানে ভর্তির সময় ভাবী চলচ্চিত্র নির্মাতা নন্দিনী রেড্ডির সাথে তার পরিচয় হয়, যিনি তাকে বুঝিয়ে চলচ্চিত্রে অভিনয়ের জন্য রাজী করান। তিনি তার প্রথম চলচ্চিত্র "আলা মোদালাইন্ডি" তে তাকে নায়িকা হিসেবে অভিনয়ের জন্য চুক্তি সাক্ষর করান।


title: নারকোনডাম দ্বীপ

text: নারকোনডাম দ্বীপ হল আন্দামান সাগরে অবস্থিত ছোটো আগ্নেয়দ্বীপ । এটি ভারতের আন্দামান দ্বীপপুঞ্জের অংশ। এখানে শেষ অগ্নুৎতপাত হয়েছিল ২০০৫ সালে । এর আয়তন ৬.৪ বর্গকিলোমিটার।


title: নারকোনডাম দ্বীপ

text: নারকোনডাম শব্দটি এসেছে তামিল শব্দ থেকে। তামিল ভাষায় এর অর্থ হল নরকের জায়গা।


title: নারকোনডাম দ্বীপ

text:
এই দ্বীপটি আন্দামান সাগর এ পোর্ট ব্লেয়ার থেকে ১৪৪ কিলোমিটার দূরে অবস্থিত। ব্যারন দ্বীপ থেকে এর দূরত্ব ১৫০ কিমি এবং বিশাখাপত্তনাম থেকে এর দূরত্ব ৮০০ মাইল।
এই দ্বীপে একটি রেডার কেন্দ্র গড়ার কথা রয়েছে ভারতীয় উপকূল রক্ষা বাহিনীর।


title: শার্লট ফ্লেয়ার

text:
অ্যাশলি রলিজাবেথ ফ্লেয়ার (জন্ম: এপ্রিল ৫, ১৯৮৬) একজন আমেরিকান পেশাদারি কুস্তিগির। তিনি ডাব্লিউডাব্লিউই এর সাথে চুক্তিবদ্ধ, সেখানে তিনি রিং নাম শার্লট হিসেবে কুস্তি লড়েন এবং তিনি প্রথম এবং প্রাক্তন ডাব্লিউডাব্লিউই নারী চ্যাম্পিয়ন। তিনি সর্বশেষ ডাব্লিউডাব্লিউই ডিভাস চ্যাম্পিয়ন। এটা তার ডিভাস চ্যাম্পিয়ন হিসেবে প্রথম রাজত্ব।
তিনি ডাব্লিউডাব্লিউই হল অব ফেমার রিক ফ্লেয়ার এর কন্যা এবং ডেভিড ফ্লেয়ার এবং রিড ফ্লেয়ার এর বোন২০১৪ সালে, "প্রো রেসলিং ইলাস্ট্রাটেড" কর্তৃক তাকে বছরের সেরা রকি নামকরণ করা হয়েছিল। তিনি এখন Smakdown live এর সাথে চুক্তি বদ্ধ আছেন।


title: শার্লট ফ্লেয়ার

text: শার্লট, উত্তর ক্যারোলিনায় রিক ফ্লেয়ার এবং তার তৎকালীন স্ত্রী এলিনাবাথের কন্যা ফ্লেয়ার জন্ম গ্রহণ করে। ফ্লেয়ারের একজন সৎ বড় বোন আছে, মেগান, এবং একজন সৎ- বড় ভাই আছে, ড্যাভিড, ২০১৩ সালের মার্চে তার ছোট ভাই রিড মারা যান। প্রোভিডেন্স হাই স্কুলে পড়ার সময় ভলিবলে ফ্লেয়ার দুইটি এনসিএইচএসএএ ৪ এ-স্টেট চ্যাম্পিয়নশীপ অর্জন করেছিল, ২০০৪-২০০৫ পর্যন্ত তিনি দলনেতা এবং বছর সেরা শিক্ষার্থী ছিলেন। বোন, উত্তর ক্যারোলিনার উত্তর ক্যারোলিনা স্টেট বিশ্ববিদ্যালয়েভর্তির পূর্বে অ্যাপাল্যাচিয়ান স্টেট বিশ্ববিদ্যালয়ে পড়াশোনা করেন, ২০০৮ সালের বসন্তে সেখানে তিনি পাবলিক সম্পর্কে বিজ্ঞানে ব্যাচেলার স্নাতক করেন। কুস্তিগির হওয়ার পূর্বে ফ্লেয়ারকে পেশাদার প্রশিক্ষক হিসেবে প্রত্যায়িত করা হয়েছিল।


title: শার্লট ফ্লেয়ার

text: ২০১২ সালের ১৭মে, ফ্লেয়ার ডাব্লিউডাব্লিউই এর সাথে উন্নায়ন শাখার চুক্তিতে চুক্তিবদ্ধ হয়, এবং তাদের উন্নায়ন শাখার, ডাব্লিউডাব্লিউই এনএক্সটিতে যোগ দান করেন। তিনি শার্লট রিং নাম গ্রহণ করেন, এবং ২০১৩ সালের ১৭ জুলাই টেলিভিশনে প্রচারিত তার ম্যাচ হয়েছিল, সেই ম্যাচে সে বেইলিকে পরাজিত করে।


title: শার্লট ফ্লেয়ার

text:
২০১৩ সালের শেষের দিকে, বেইলিকে নিয়ে দল গঠন করেন , এবং "এনএক্সটি" ৭ সেপ্টেম্বরের পর্বে তারা দুইজন মিলে আকসানা আলিসিয়া ফক্সকে পরাজিত করে। ১০ অক্টোবরের "এনএক্সটি" পর্বে, স্যানটানা গ্যারেট এর বিরুদ্ধে শার্লটের ম্যাচে বেইলি তার আনুসঙ্গী হয়, সেটা শার্লট জয় লাভ করে। ম্যাচকালীন সময় "বিএফএফএস (বিউটিফুল, ফিয়ারস ফিমেলস)" (সামার রেই এবং সাশা ব্যাংকস) রিং এ আসে এবং বেইলি দল যোগ দান করতে বলে এবং তারা শার্লটকে বিরক্ত করে। যাইহোক, ১৩ নভেম্বরের "এনএক্সটি" পর্বে, শার্লট বেইলিকে আক্রমণ করে এবং বিএফএফসে যোগদান করে, এবং নিজেকে প্রক্রিয়ার মধ্য দিয়ে খলনায়িকা তে প্রতিষ্ঠা করেন।
ইঞ্জুরির জন্য প্রায় দুই মাস অনুপস্থিত থাকে , ২০১৪ সালের ৮ জানুয়ারি শার্লট ফিরে আসেন আর ব্যাংকস আর সামারের অনুষঙ্গী হন। ফেব্রুয়ারিতে, রিনি ইয়ং এর সাথে এনএক্সটি নারী চ্যাম্পিয়ন পেইজের সাক্ষাতকারের সময় শার্লট মুখোমুখি হয় , এবং নিজেকে পরবর্তী চ্যালেঞ্জার হিসেবে ঘোষণ করা হয়। প্রধান রোস্টারে সামারের উন্নতির ফলে, শার্লট এবং ব্যাংকস বেইলি এবং নাটিলার সাথে তার গঠিত জোটের বিরুদ্ধে ঝগড়া শুরু করে। ২৭ মার্চের "এনএক্সটি পর্বে", ব্যাংকসের হস্তক্ষেপেরে পর ডিসকুয়ালিফিকেশনের মাধ্যমে নাটালিয়া শার্লটকে পরাজিত করে।
২৪ এপ্রিলের "এনএক্সটি" পর্বে শার্লট আর পেইজের ঝগড়া শেষ হয়, যখন শার্লট আর ব্যাংকস মিলে ইমা আর পেইজকে পরাজিত করে।


title: শার্লট ফ্লেয়ার

text:
মে মাসের প্রথমদিকে, শার্লট চ্যাম্পিয়নহীন এনএক্সটি নারী চ্যাম্পিয়নশীপ টূর্নামেন্টে অংশগ্রহণ করেন, প্রথম রাউন্ডে ইমাকে পরাজিত করেছে, সেমি-ফাইনালে অ্যালেক্সা ব্লিসকে পরাজিত করে, এনএক্সটি টেকওভারে নাটালিয়াকে পরাজিত করে, এবং প্রথমবারের মত এনএক্সটি নারী চ্যাম্পিয়নশীপ জয় লাভ করে।
চার মাস অনুপস্থিতির পর, জুন ৬ এর "এনএক্সটি" পর্বে সামার রেই ফিরে আসে, বেইলিকে বিক্ষেপী আক্রমণ করে আর শার্লটকে জিততে সাহায্য করে। ম্যাচটির পরে, বিএফএফএস বেইলিকে আক্রমণের চেষ্টা করে কিন্তু পেইজ আর ইমা ফিরে এসে বেইলিকে রক্ষা করে। তাদের বিবাদেএ জন্য ১২ জুনের "এনএক্সটি" পর্বে ছয়- নারী ট্যাগ টিম ম্যাচ দেওয়া হয়। যেটিতে বেইলি শার্লটকে পিন করে জিতে যায়, ফলে বিএফএফএস হেরে যায়।


title: শার্লট ফ্লেয়ার

text:
জুলাই ৩ এর "এনএক্সটি" পর্বে, শার্লট বেইলির বিরুদ্ধে ট্যাগ টিম ম্যাচে শাস্তি পায়, সেখানে সে এবং ব্যাংকস মিলে বেইলি এবং বেকি লাইঞ্চকে পরাজিত করে। ম্যাচ শেষে শার্লট ব্যাংকস রেখে চলে যায়, আর বেইলি ব্যাংকসকে আক্রমণ করে। তার পরে রাতে ব্যাকস্টেজে ব্যাংকস বিএফএফএস অফিসিয়াল ভাবে ত্যাগ করে।
২৪ জুলাই এর "এনএক্সটি" পর্বে, শার্লট সফলভাবে সামার রেই এর কাছ থেকে চ্যাম্পিয়িনশীপ রক্ষা করে। এরপর শার্লট তে বেইলিকে পরাজিত করে নিজের চ্যাম্পিয়নশীপ সফলভাবে রক্ষা করে, পরে ব্যাংকস বেইলিকে আক্রমণ করতে গেলে শার্লট ব্যাংকসকে আক্রমণ করে, ৪ অক্টোবরের পুনঃম্যাচে শার্লট বেইলিকে পরাজিত করে, ম্যাচ শেষে শার্লট বেইলি কুলাকুলি করে এবং হাত মেলাই। পরে শার্লট আর বেইলি মিলে ব্যাংকস এবং বেকি লাইঞ্চের সাথে ঝগড়া শুরু করে। ৮ ডিসেম্বরের ডাব্লিউডাব্লিউই এর প্রধান রোস্টার "র" এর স্লামি অ্যাওয়ার্ড বিশেষ পর্বে তার অভিষেক হয়। সেখানে তিনি নাটালিয়া দ্বারা পরাজিত হন। ১১ ডিসেম্বরের শার্লট ব্যাংকসকে হারিয়ে তার চ্যাম্পিয়নশীপ রক্ষা করে। এবং ২৫ ডিসেম্বর তাদের পুনঃম্যাচ হয়। এবং ২০১৫ সালের ২১ জানুয়ারির "এনএক্সটি" পর্বে পুনঃম্যাচ আবারো অনুষ্ঠিত হয়। এ, ফ্যাটাল ফোর-ওয়ে ম্যাচে সাশা ব্যাংকের কাছে তার চ্যাম্পিয়নশীপ হারান, এছাড়াও ঐ ম্যাচে বেকি লাইঞ্চ এবং বেইলি অংশগ্রহণ করেছিলেন। ২৫৮ দিনে শার্লটের রাজত্ব শেষ হয়। ৪ মার্চের "এনএক্সটি" পর্বের পুনঃম্যাচে সে তার চ্যাম্পিয়িনশীপ পুনরায় জিততে ব্যর্থ হয়।


title: শার্লট ফ্লেয়ার

text: ২০ মার্চ , শার্লট এবং বেইলি মিলে ইমা এবং ড্যানা ব্রুকিকে পরাজিত করে। জুলাই ৮ এর "এনএক্সটি" পর্বে, শার্লট পুনরায় ইমা আর ব্রুকিকে পরাজিত করে, এই সময় সে সাশা ব্যাংকের সাথে দল গঠিন করে, ম্যাচ পরে শার্লট সাশা ব্যাংককে এনএক্সটি নারী চ্যাম্পিয়নশীপের জন্য চ্যালেঞ্জ করলে ব্যাংকিস গ্রহণ করে। জুলাই ১৫ এর "এনএক্সটি" পর্বে ব্যাংকস শার্লটকে পরাজিত করে চ্যাম্পিয়নশীপ রক্ষা করে, তারপরে দুইজন কুলাকুলি করে এবং সাশা শার্লটের উচু করে ধরে যেটি সম্মান প্রতীক।


title: শার্লট ফ্লেয়ার

text:
ফ্লেয়ার থোমাস ল্যাটিমারকে বিবাহ করে, ভালো পরিচিত ব্রাম হিসেবে, তিনি বর্তমানে টোটাল ননস্টপ অ্যাকশান রেসলিং (TNA) এ কাজ করেন। ২০১৫ সালের ২৯ অক্টোবর ফ্লোরিডা প্রদেশে তাদের ডিভোর্স হয়।
২০০৮ সালের ৫ সেপ্টেম্বর চ্যাপেল হিল, উত্তর ক্যারোলিনায় পুলিশের উপর হামলার জন্য ফ্লেয়ারকে গ্রেফতার করা হয়। ফলে তাকে ৪৫ দিনের কারাদন্ড দেওয়া হয় এবং $২০০ ডলার জরিমানা করা হয়।


title: উইকিপিডিয়ার প্রতীক

text: উইকিপিডিয়ার প্রতীক হচ্ছে কতিপয় জিগ্-স টুকরা দ্বারা নির্মিত একটি অসমাপ্ত পৃথিবী যার উপরের কয়েকটি খণ্ড নেই এবং প্রতিটি খণ্ড বিভিন্ন ভাষার একটি বর্ণ সংবলিত। ইংরেজি উইকিপিডিয়ার ওয়েব পাতায় এই প্রতীকটির নিচে "Wikipedia" এবং "The Free Encyclopedia" কথাটি ওপেন সোর্স লিনাক্স লিবার্টিন ফন্টে লেখা থাকে।


title: উইকিপিডিয়ার প্রতীক

text: বিভিন্ন বর্ণসংবলিত প্রতীকের প্রতিটি অংশ উইকিপিডিয়ার বহুভাষিকতা প্রকাশ করে। উইকিপিডিয়া শব্দটি লিখতে বিভিন্ন ভাষায় যে আদ্যক্ষরগুলো প্রয়োজন হয়, সেই অক্ষরগুলোই খণ্ডসমূহে লিখিত হয়েছে। যেমন লাতিন ভাষা “W”, যা “Wikipedia” শব্দের প্রথম বর্ণ। অন্যান্য বর্ণগুলো-উপরের শূন্যস্থান এই প্রকল্পের অসম্পূর্ণতা প্রকাশ করে অর্থাৎ এখনও আরও প্রবন্ধ এবং ভাষা উইকিপিডিয়ায় যুক্ত করতে হবে।


title: কাজী খালেক

text: কাজী খালেক (১৯১৫ - ১২ সেপ্টেম্বর ১৯৭০) একজন বাংলাদেশী চলচ্চিত্র অভিনেতা ছিলেন। বেতার, টেলিভিশন, মঞ্চ নাটকের একজন শক্তিমান অভিনেতা এবং নির্দেশক ছিলেন তিনি। ঢাকার চলচ্চিত্র শিল্প গড়ে তোলার ক্ষেত্রে তার অসামান্য অবদান রয়েছে। ১৯৫৮ সালে ফতেহ লোহানী পরিচালিত "আসিয়া" চলচ্চিত্রে অভিনয়ের মাধ্যমে তিনি ঢাকাই চলচ্চিত্রে পদার্পন করেন। এর আগে তিনি কলকাতার চলচ্চিত্রে স্বপন কুমার নাম নিয়ে কিছুকাল অভিনয় করেন। ঢাকায় তার মুক্তিপ্রাপ্ত প্রথম চলচ্চিত্র এজে কারদার পরিচালিত ""জাগো হুয়া সাভেরা""। অভিনয় জীবনে তিনি মোট ২৮ টি চলচ্চিত্রে অভিনয় করেন। তার অভিনীত উল্লেখযোগ্য চলচ্চিত্রের মধ্যে রয়েছে "তোমার আমার", "সূর্যস্নান", "সোনার কাজল", "ধারাপাত", "নদী ও নারী", "ভাওয়াল সন্ন্যাসী", "চাওয়া পাওয়া", "নয়নতারা", "নতুন দিগন্ত", "এতটুকু আশা", "বাল্যবন্ধু", "অবাঞ্চিত" ও "যে আগুনে পুড়ি"।


title: কাজী খালেক

text: কাজী খালেক ১৯১৫ ঢাকা জেলার বিক্রমপুরে (বর্তমান মুন্সিগঞ্জ জেলায়) জন্মগ্রহণ করেন।


title: কাজী খালেক

text: কাজী খালেক ১৯৭০ সালের ১২ সেপ্টেম্বর মৃত্যুবরণ করেন।


title: মস্তিষ্কের টিউমার

text: মস্তিষ্কের টিউমার বা ব্রেইন টিউমার () বা ইন্ট্রাক্রানিয়াল নিওপ্লাজম () হচ্ছে এমন একটি অবস্থা যখন মানুষের মস্তিষ্কে অস্বাভাবিক কোষ তৈরি হয়। এই টিউমার দুই প্রকারের হয় যার একটি হচ্ছে ম্যালিগ্যান্ট বা ক্যান্সার সৃষ্টিকারী টিউমার এবং অপরটি হচ্ছে বেনাইন টিউমার। ক্যান্সার সৃষ্টিকারী টিউমার প্রাথমিক বা প্রাইমারি টিউমার ও মেটাস্ট্যাসিস বা সেকেন্ডারি টিউমার — এই দুই ভাগে ভাগ করা যেতে পারে। এদের মধ্যে প্রাথমিক টিউমারের শুরুটি হয় মস্তিষ্কের অভ্যন্তরে, অপরদিকে মাধ্যমিক টিউমার শরীরের অপর কোনো অংশ থেকে বিস্তৃত হয়ে মস্তিষ্কে আসে যা চিকিৎসাবিজ্ঞানের ভাষায় ব্রেইন মেটাস্টাসিস টিউমার নামে পরিচিত। এই নিবন্ধে মূলত মস্তিষ্কের অভ্যন্তরে যে টিউমারের উৎপত্তি তা নিয়েই লিখিত। মস্তিষ্কের সকল প্রকারের টিউমারের লক্ষণ মস্তিষ্কের টিউমারের অবস্থান অনুসারে ভিন্ন ভিন্ন হতে পারে। লক্ষণগুলোর মধ্যে রয়েছে মাথা ব্যাথা, খিচুনি, দৃষ্টির সমস্যা বা দৃষ্টিবিভ্রম, বমি করা, এবং বিভিন্ন প্রকার মানসিক পরিবর্তন। মাথা ব্যাথাটি সাধারণত সকাল বেলা তীব্রভাবে অনুভূত হয় যা বমি করার মাধ্যমে শেষ হয়। এছাড়াও নির্দিষ্ট কিছু ক্ষেত্রে হাঁটাচলা ও কথা বলাসহ অনুভূতি পাওয়ায় সমস্যা দেখা দিতে পারে। রোগের তীব্রতা বাড়ার সাথে সাথে জ্ঞান হারানোর মতো ব্যাপারও ঘটতে পারে।


title: মস্তিষ্কের টিউমার

text: মস্তিষ্কের বেশিরভাগ টিউমারের কারণ এখনও অজানা। যেসকল কারণে এই টিউমারের ঝুঁকি বাড়ে তার মধ্যে কিছু কিছু ক্ষেত্রে কতোগুলো ইনহেরিটেড অবস্থার সংশ্লিষ্টটা রয়েছে যা নিউরোফাইব্রোমেটোসিস নামে পরিচিত। এছাড়াও রাসায়নিক বিভিন্ন পদার্থ, যেমন: ভিনাইল ক্লোরাইড, এপস্টাইন-বার ভাইরাস, এবং আয়োনিত তেজষ্ক্রিয়তার সংস্পর্শও এই টিউমারের কারণ হতে পারে। মোবাইল ফোন ব্যবহারের সাথে মস্তিষ্কের ক্যান্সারের ঝুঁকি নিয়ে উদ্বেগ থাকলেও এর কোনো পরিস্কার প্রমাণ পাওয়া যায়নি। প্রাপ্তবয়স্কদের মধ্যে প্রাথমিক টিউমারের যে দুটি প্রকারের প্রকোপ সবচেয়ে বেশি তার মধ্যে রয়েছে মেনিনজিওমা (সাধারণত বেনাইন) এবং অ্যাস্ট্রোসাইটোমা, যেমন: গ্লিওবাস্টোমা। শিশুদের মধ্যে সবচেয়ে পরিচিত প্রকারটি হচ্ছে মেডুলোব্লাস্টোমা। চিকিৎসক দ্বারা মস্তিষ্কের টিউমার নির্ণয়ে যেসব পরীক্ষা-নিরীক্ষা করা হয়ে তার মধ্যে রয়েছে কম্পিউটেড টমোগ্রাফি বা সিটি স্ক্যান, অথবা ম্যাগনেটিক রেজোন্যান্স ইমেজিং বা এমআরআই। পরবর্তীতে বায়োপসির মাধ্যমে তা নিশ্চিত করা হয়। এসকল পরীক্ষা-নিরীক্ষার ফলাফল অনুসারে টিউমারের মারাত্মকতার মাত্রা নির্ধারণ করা হয়।


title: মস্তিষ্কের টিউমার

text: শল্যচিকিৎসা, রেডিয়েশন থেরাপি এবং কেমোথেরাপির সমন্বয়ে টিউমারের চিকিৎসা হতে পারে। খিচুনির ক্ষেত্রে খিচুনি প্রতিরোধোক অ্যান্টিকনভালস্যান্ট ওষুধের প্রয়োজন পড়তে পারে। ডেক্সামিথাসোন ও ফিউরোসেমাইড ধরনের ওষুধ টিউমারের পাশে পানি জমা ঠেকাতে ব্যবহৃত হতে পারে। কিছু টিউমার ধীরে ধীরে বৃদ্ধি পায় যা শুধুমাত্র নিয়মতি মনিটরিংয়ের প্রয়োজন এবং বাড়তি আর কিছু করার প্রয়োজন পড়ে না। এছাড়াও চিকিৎসার ক্ষেত্রে রোগীর রোগপ্রতিরোধ তন্ত্র সম্পর্কে গবেষণা করা প্রয়োজন। চিকিৎসার ফলাফল টিউমারের প্রকার ও বিস্তৃতির ওপর উল্লেখযোগ্যভাবে নির্ভর করে। সাধারণত গ্লিওবাস্টোমার ক্ষেত্রে চিকিৎসায় খুব ভালো ফলাফল পাওয়া যায় না, কিন্তু মেনিনজিওমার ক্ষেত্রে এই ফলাফল ভালো। মার্কিন যুক্তরাষ্ট্রে মস্তিষ্কের ক্যান্সারের পাঁচ বছর মেয়াদী বেঁচে থাকার হার গড়ে ৩৩%।


title: মস্তিষ্কের টিউমার

text: প্রাথমিক মস্তিষ্কের টিউমারের তুলনায় মেটাস্ট্যাসিস টিউমারের প্রকোপ তুলনামূলকভাবে বেশি। মেটাস্ট্যাসিস টিউমারের মধ্যে প্রায় অর্ধের টিউমারের সংক্রমণ হয় ফুসফুসের ক্যান্সারের মাধ্যমে। সারা বিশ্বে প্রতি বছর প্রায় আড়াই লক্ষ মানুষ মস্তিষ্কের প্রাথমিক টিউমারে আক্রান্ত হয়। ক্যান্সার সৃষ্টির কারণ বিবেচনা করলে এই পরিমাণ সারা বিশ্বে শতকরা ২ ভাগেরও কম। ১৫ বছরের কমবয়সী শিশুদের ক্ষেত্রে ক্যান্সারের কারণ হিসেবে মস্তিষ্কের টিউমারে অবস্থান দ্বিতীয়। মস্তিষ্কের টিউমার ও পরবর্তীকালে এ সংক্রান্ত ক্যান্সারের চিকিৎসা যথেষ্ট ব্যয়বহুল। উদাহরণস্বরূপ অস্ট্রেলিয়ায়ায় একটি মস্তিষ্কের ক্যন্সারে আক্রান্ত একজন রোগীর চিকিৎসায় প্রায় ১৯ লক্ষ ডলার ব্যয় হয় যা সকল প্রকার ক্যান্সারের চিকিৎসার মধ্যে সর্বোচ্চ।


title: বিলাশবাড়ী ইউনিয়ন

text: বিলাশবাড়ী ইউনিয়নের পূর্ব দিকে জয়পুরহাট জেলার আক্কেলপুর উপজেলা, উত্তর দিকে মিঠাপুর ইউনিয়ন, পশ্চিমদেকে বালুভরা ও আধাইপুর ইউনিয়ন এবং দক্ষিণদিকে বালুভরা ইউনিয়ন ও নওগাঁ সদর উপজেলা অবস্থিত।


title: বিলাশবাড়ী ইউনিয়ন

text: মোট আয়তন ৩৭.৯৫ বর্গ কি.মি.।


title: বিলাশবাড়ী ইউনিয়ন

text: বিলাশবাড়ী ইউনিয়নের জনসংখ্যা ২৬৬৬৪ জন । এর মধ্যে পুরুষ ১৩১৩৫ জন এবং মহিলা- ১৩৫২৯ জন (প্রায়) (২০১১ সালের আদম শুমারি অনুযায়ী)


title: বিলাশবাড়ী ইউনিয়ন

text:
২৬ টি:
১. লক্ষীপুর, ২.মহেশপুর ৩.কাশিমালা ৪.ভগবানপুর ৫.চকনরসিংহ ৬.কটকবাড়ী ৭.তাজপুর ৮.দৌলতপুর ৯.নাজিরপুর ১০.এনায়েতপুর ১১.চকাবীর ১২.জোলাপাড়া ১৩.বারফালা ১৪.হাজীপুর ১৫.চকগোপী ১৬.কানুপুর ১৭.হলুদবিহার ১৮.বলরামপুর ১৯.বিলাশবাড়ি ২০.দুধকুড়ি ২১.শর্মাপুর ২২.সগুনাগোপালপুর ২৩.শ্রীরামপুর ২৪.চকসুদেব ২৫.দেউকুড়ী ২৬.চকরমনাথ।


title: বিলাশবাড়ী ইউনিয়ন

text: ২৬টি।


title: বিলাশবাড়ী ইউনিয়ন

text: ৪৩.৪০% (২০০১ এর শিক্ষা জরীপ অনুযায়ী)


title: বাগডোগরা বিমানবন্দর

text: বাগডোগরা বিমানবন্দর হল শিলিগুড়ি থেকে ১৬ কিমি দূরে অবস্থিত একটি বিমানবন্দর। এটি পশ্চিমবঙ্গের উত্তর অংশের যাত্রী পরিবহন করে। বিমানবন্দরটি জলপাইগুরি শহর থেকে ৫০ কিমি ও দার্জিলিং শহর থেকে ৫৮ কিমি দূরে অবস্থিত। বিমানবন্দরটি থেকে কলকাতা, মুম্বাই, দিল্লি, ব্যাঙ্গালোর, চেন্নাই, গুয়াহাটি, প্রভৃতি শহরে বিমানযোগাযোগ রয়েছে। এছাড়া এই বিমানবন্দর থেকে থিম্পু(পার) ও ব্যাংককের সঙ্গে আন্তর্যাতিক রুটে বিমানযোগাযোগ রয়েছে। বিমানবন্দরটি থেকে সিকিম এর রাজধানী গ্যাংটক এ হেলিকপ্টর পরিসেবা প্রদান করা হয়। ২০১৪-২০১৫ সালে বিমানবন্দলটি ১ মিলিয়নের বেশি যাত্রী পরিবহন করেছে।


title: বাগডোগরা বিমানবন্দর

text: বিমানবন্দরটি আইএএফ নং ২০ উইং এবং মিকোয়াইন-গুরেভিচ মিগ -২১ (মিগ -২১) ফ্লাইটের যোদ্ধা বিমানের সংখ্যা ৮ স্কোয়াড্রন এবং হেলিকপ্টার ইউনিট এর ঘাটি। আলিপুরদুয়ার জেলার হাসিমারায় বায়ু সেনা ঘাঁটির পাশাপাশি; এটি উত্তরবঙ্গ, সিকিমসহ বৃহত্তর এলাকা জুড়ে যুদ্ধ বিমানের পরিচালনা করে থাকে এবং প্রয়োজন হলে ভুটানে পরিসেবা প্রদান করে। ভারতীয় সেনাবাহিনী XXXIII কর্প জন্য সুকণা কাছাকাছি অবস্থিত সব সামরিক বিমান ট্রাফিক বেস পূরণ করে।


title: বাগডোগরা বিমানবন্দর

text: বর্তমানে বিমানবন্দরটির সম্প্রসারনের জন্য পশ্চিমবঙ্গ সরকার ১৪ একর জমি বিমানবন্দর কর্তৃপক্ষের হাতে তুলে দিয়েছে। বিমানবন্দরটির সম্প্রসারন সম্পূর্ন হলে বিমানবন্দরটির যাত্রী পরিবহন ক্ষমতা বাড়বে।


title: এশিয়া কাপের শতরানের তালিকা

text: ক্রিকেটে একজন খেলোয়াড় একটি ইনিংসে ১০০ বা ততোধিক রান সংগ্রহ করলে তিনি সেঞ্চুরি করেছেন বলে পরিসংখ্যান আকারে তুলে ধরা হয়। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক একদিনের আন্তর্জাতিক (ওডিআই) প্রতিযোগিতা হিসেবে এশিয়া কাপ নিয়মিতভাবে অনুষ্ঠিত হয়ে আসছে।


title: এশিয়া কাপের শতরানের তালিকা

text: ১৯৮৪ সালে দ্বি-বার্ষিক প্রতিযোগিতা আকারে এ প্রতিযোগিতার উদ্ভব ঘটে। সর্বশেষ ২০১৪ সালে এ প্রতিযোগিতা অনুষ্ঠিত হয়েছে। এ পর্যন্ত ১২বার এ প্রতিযোগিতার আয়োজন করা হয়েছে। তন্মধ্যে, ১৯৯৩ সালের প্রতিযোগিতাটি পাকিস্তানে আয়োজনের কথা থাকলেও তা বাতিল করা হয়। সূচনালগ্ন থেকে জানুয়ারি, ২০১৬ পর্যন্ত বাংলাদেশ, ভারত, পাকিস্তান ও শ্রীলঙ্কা - এ ৪ দেশের ৩০জন খেলোয়াড় সর্বমোট ৪৭টি সেঞ্চুরি করেছেন। আফগানিস্তান, হংকং, সংযুক্ত আরব আমিরাতের ন্যায় সহযোগী দেশগুলোর কেউ সেঞ্চুরি করতে পারেননি। পাকিস্তান সেঞ্চুরির তালিকায় শীর্ষস্থানে অবস্থান করছে। দলটির ১০ খেলোয়াড় ১৬ সেঞ্চুরি পেয়েছেন। অন্যদিকে, বাংলাদেশ দল চার সেঞ্চুরি করে সর্বনিম্নে রয়েছে।


title: এশিয়া কাপের শতরানের তালিকা

text: এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন পাকিস্তানের মঈন-উল-আতিক। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন।


title: জলবাহিত রোগ

text: অপরিশুদ্ধ জল পান করার মাধ্যমে অথবা সেই জল রন্ধন ইত্যাদি কার্যে ব্যবহার করার ফলে যে ধরনের ব্যাধি সংক্রামিত হয়ে থাকে তাকেই বলা হয় জলবাহিত রোগ। এই ধরনের অসুখ সাধারণত জলে বিচরণশীল রোগসৃষ্টিকারী জীবাণুদের দ্বারা সংঘটিত হয়। বিশ্ব স্বাস্থ্য সংস্থার পরিসংখ্যান অনুসারে প্রত্যেক বছর পৃথিবীতে প্রায় দশ লক্ষ মানুষের মৃত্যুর কারণ হল জলবাহিত রোগ। সমীক্ষায় দেখা গেছে যে এই রোগ সংক্রমণের মূল কারণ হল উন্নয়নশীল দেশগুলিতে অপরিশুদ্ধ জল সরবরাহ এবং পরিচ্ছনতার অভাব। এর ফলে আক্রান্তদের মধ্যে শিশুদের সংখ্যাধিক্য লক্ষ্যণীয়। কেবল তাই নয়, ভারতীয় উপমহাদেশসহ বিশ্বের প্রায় সকল উন্নয়নশীল দেশের গ্রামাঞ্চলে স্বাস্থ্যসচেতনতার প্রভূত অভাব পরিলক্ষিত হয়। সাধারণত উক্ত অঞ্চলসমূহের মানুষ বিভিন্ন জলাশয়ের জল পান করে থাকে এবং রন্ধনকার্যেও তা ব্যবহার করে। আবার স্নান, কাপড় কাচা এবং গবাদি পশুর স্নানাদিও সেই একই জলাশয়ে সম্পন্ন হয়ে থাকে। ফলত জলাশয়ের জল দূষিত হয় এবং সেই জল মানবশরীরে প্রবেশ করার ফলে বিবিধ প্রকার জলবাহিত রোগও দূষিত জলের মাধ্যমে মানবদেহে সংক্রামিত হয়। এইভাবে এইসমস্ত অঞ্চলের মানুষদের মধ্যে আন্ত্রিক, ইত্যাদি রোগের প্রকোপ বৃদ্ধি পায়।


title: প্রকাশ নাথ পাবলিক উচ্চ বিদ্যালয়

text: প্রকাশ নাথ পাবলিক উচ্চ বিদ্যালয়, () বাংলাদেশের নেত্রকোনা জেলার খালিয়াজুড়ি উপজেলায় অবস্থিত একটি এসএসসি পর্যায়ের বেসরকারি বিদ্যালয়। এটি ১৯৭৮ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ঢাকার অধিভূক্ত একটি শিক্ষাপ্রতিষ্ঠান।


title: প্রকাশ নাথ পাবলিক উচ্চ বিদ্যালয়

text: প্রকাশ নাথ পাবলিক উচ্চ বিদ্যালয়টি শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যাক্তিগনের মহতী উদ্যাগে ১৯৭৮ সালে প্রতিষ্ঠা লাভ করে।


title: প্রকাশ নাথ পাবলিক উচ্চ বিদ্যালয়

text: বিদ্যালয়টি নেত্রকোনা জেলার খালিয়াজুড়ি উপজেলা এলাকায় অবস্থিত। বিদ্যালয়টিতে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টিটি দুইটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ। বর্তমানে বিদ্যালয়টিতে মানবিক বিভাগ চালু আছে।


title: ফেনী কম্পিউটার ইন্সটিটিউট

text: ফেণী জেলার নতুন রানির হাটে এর অবস্থান।


title: ফেনী কম্পিউটার ইন্সটিটিউট

text: ফেনী-ছাগলনাইয়া রোডের পাশেই নতুন রানীর হাট তথা নতুন জেলখানার সাথেই প্রতিষ্ঠানটি অবস্থিত।


title: ফেনী কম্পিউটার ইন্সটিটিউট

text: তৎকালিন সরকার ফেনী জেলাতে একটি কম্পিউটার ইনস্টিটিউট স্থাপন করার পরিকল্পনা করার পর ২০০৩ সালের অক্টোবার মাসের ৬ তারিখ সাবেক প্রধানমন্ত্রী বেগম খালেদা জিয়া এটি অধিশায়িত করেন ।


title: ফেনী কম্পিউটার ইন্সটিটিউট

text: মূল ক্যাম্পাসে পাঁচতলা বিশিষ্ট একটি ভবন। যা শ্রেণীকক্ষ, লাইব্রেরী, আধুনিক যন্ত্রপাতি সমৃদ্ধ ওয়ার্কশপ রুম, এবং ল্যবরেটরী, কম্পিউটার ল্যবরেটরী নিযে গঠিত ।


title: ফেনী কম্পিউটার ইন্সটিটিউট

text: বঙ্গবন্ধু হল নামে একটি ৫ তলা ছাত্র হল অাছে এবং ফজিলাতুন্নেসা হল নামে একটি ছাত্রী হল রয়েছে।


title: রওশন আরা

text: রওশন আরা (জন্ম ৩ আগস্ট ১৯৪০) একজন বাংলাদেশী চলচ্চিত্র অভিনেত্রী ছিলেন। চলচ্চিত্রের বাইরে পেশাজীবনে তিনি চিকিৎসকের পেশায় নিয়োজিত ছিলেন। কবি বন্দে আলী মিয়া ছিলেন ড. রওশন আরার দুলাভাই ও প্রখ্যাত চলচ্চিত্র অভিনেত্রী সুচিত্রা সেন ছিলেন বান্ধবী ও স্কুল জীবনের সহপাঠী। পরিচালক মহিউদ্দিনের হাত ধরে ১৯৫৯ সালে মাটির পাহাড় চলচ্চিত্রে অভিনয়ের মাধ্যমে তিনি বাংলা চলচ্চিত্রে পদার্পন করেন।


title: রওশন আরা

text: রওশন আরা ১৯৪০ সালের ৩ আগস্ট পাবনা শহরে জন্মগ্রহণ করেন। দুই বোনের মধ্যে তিনি ছিলেন ছোট। তার ডাকনাম ছিল ‘ডেইজী’। ছোটবেলায় ৭ বছর বয়সে রওশন আরা পরিবারের সাথে রাজশাহীতে চলে আসেন। রাজশাহীতে পিএন গার্লস স্কুলে ভর্তি হন, এর পরে পারিবারিক বদলি সূত্রে বগুড়া ও নড়াইলের স্কুলে পড়াশোনা করেন। ১৯৫০ সালে পাবনাতে ফিরে আসেন ও পাবনা গার্লস স্কুল থেকে ১৯৫৪ সালে ম্যাট্রিক পাশ করেন। এরপরে এডওয়ার্ড কলেজে ভর্তি হন ও ১৯৫৬ সালে উচ্চ মাধ্যমিক পাশ করে ঢাকার মিটফোর্ড মেডিকেল কলেজে (বর্তমান স্যার সলিমুল্লাহ মেডিকেল কলেজ) ভর্তি হন।


title: রওশন আরা

text: ১৯৬০ এর দশকের শেষের দিকে চিকিৎসক ড. জহুরুল কামাল এর সাথে রওশন আরা বিবাহ বন্ধনে আবদ্ধ হন। এ চিকিৎসক দম্পতি নিঃসন্তান ছিলেন। তাদের একমাত্র দত্তক কন্যা ঋতি বর্তমানে কানাডায় বসবাস করছেন।


title: রওশন আরা

text: রওশন আরা ২০১০ সালের ২৪ জুন বার্ধক্যজনিত কারনে ঢাকার স্কয়ার হাসপাতালে মৃত্যুবরণ করেন। তাকে মিরপুর ১১ কবরস্থানে সমাহিত করা হয়।


title: কুলপি বন্দর

text: কুলপি বন্দর ভারতের পশ্চিমবঙ্গ রাজ্যের একটি নদী বন্দর। হুগলি নদীর পূর্ব তীরে কুলপিতে বন্দরটি অবস্থিত। এখানে প্রতি বছর ১ লক্ষ টনের বেশি পণ্য খালাস হয়। বন্দরটি হুগলি নদীর মহনা থেকে ৪০ মাইল ভিতরে অবস্থিত।


title: কুলপি বন্দর

text: কুলপি বন্দর দক্ষিণ ২৪ পরগণা জেলার একটি ছোট বন্দর। ১৯৯৪ সালে পরিকল্পনা করা বন্দরটি চালু করার। বিশ্বব্যাপী বন্দর লজিস্টিক সংস্থা ডিপি ওয়ার্ল্ড প্রকল্পের অংশীদার। প্রস্তাবিত কুলপি বন্দরের পরিচালনা সংস্থায় বেঙ্গল পোর্ট-এর ৪৪.৫% অংশিদারিত্ব রয়েছে। বাকিটা কিভেন্টার গ্রুপ এবং ডব্লিউবিআইডি সি এর সাথে অংশিদারিত্ব। কুলপিতে মোট বিনিয়োগ ₹১২০০ কোটি টাকা হবে বলে ধরা হয়েছিল এবং ৭০০ একর জমির প্রয়োজন হবে বলে পরিকল্পনা করা হয়েছিল। বন্দরটিতে মোট ১২ টি জেটি নির্মানের কথা ছিল।


title: কুলপি বন্দর

text: কুলপি বন্দরের জন্য শেয়ারহোল্ডারদের চুক্তি ২০০৪ সালের আগস্টে স্বাক্ষরিত হয়, তবে কলকাতা পোর্ট ট্রাস্টের কাছ থেকে বেশ কিছু আপত্তি থাকার কারণে এটি বিলম্বিত হয়। কুলপি বন্দরের জন্য খসড়া চুক্তি ২০০৮ খ্রিস্টাব্দের মে মাসে জাহাজ মন্ত্রকের সচিবের উপস্থিতিতে চূড়ান্ত করা হয়। এর পর কেভেন্টার গ্রুপ অভিযোগ করেছে যে কেওপিটি কুলপি বন্দর প্রকল্পকে সামনে রেখে চলেছে কিন্তু কেন্দ্রীয় জাহাজ-মন্ত্রক এই প্রকল্পে গতিশীলতা দেখাচ্ছে না। কেভেন্টারের চেয়ারম্যান এম.কে জালান বলেন যে, "প্রকল্পটি দ্রুত বাস্তবায়নের জন্য কেন্দ্রীয় মন্ত্রীর মুকুল রায়ের কাছে তারা পৌঁছেছে, কিন্তু তিনি মনোযোগ দিচ্ছেন না। গত বছরের ৩০ নভেম্বর চূড়ান্ত উপস্থাপনার জন্য আমরা রায়ের সাথে একটি বৈঠক স্থির করেছিলাম। ডিপি ওয়ার্ল্ডের শীর্ষ নির্বাহীরা পরিকল্পনা উপস্থাপনার জন্য দুবাই থেকে এসেছেন, কিন্তু বৈঠক স্থগিত করা হয়। তারপর থেকে আমরা মন্ত্রীকে পরিকল্পনাটি দেখাতে পারিনি। এটা দুর্ভাগ্যজনক যে মন্ত্রীর কাছো একটি গুরুত্বপূর্ণ প্রকল্পের জন্য সময় নেই।"


title: কুলপি বন্দর

text: বর্তমানে আদানি গোষ্ঠিও কুলপি বন্দর নির্মানে আগ্রহ দেখিয়েছে।


title: কুলপি বন্দর

text: এটি একটি নদী বন্দর। এর পোতাশ্রয়টি কৃত্রিম এবং বন্দরের জলের গভীরতা ৮.৫ মিটার। বন্দরটি কন্টেইনার টার্মিনাল হিসাবে নির্মান করা হবে।


title: কুলপি বন্দর

text: বন্দরটি ১২ নং জাতীয় সড়ক (পুরাতন "১১৭ নং জাতীয় সড়ক") দ্বারা কলকাতার সঙ্গে যুক্ত। বর্তমান সময়ে ১২ নং তাজীয় সড়ককে ৪ লানের দ্বিমুখী যানচলাচলের উপযুক্ত করে তোলার পরিকল্পনা করা হয়েছে। এছাড়া বন্দরটি শিয়ালদা দক্ষিণ শাখার রেলপথের সঙ্গে যুক্ত রয়েছে। রেলমন্ত্র সাগর বন্দর থেকে একটি নতুন রেল পথ ডানকুনি পর্যন্ত নির্মান প্রস্তাব করেছে। এই রেল পথে কুলপি বন্দরকে যুক্ত করা হবে।


title: পশ্চিমবঙ্গের বন্দর

text:
সেই প্রাচীনকাল থেকেই নদী বা সমুদ্র বন্দর কোনও দেশের বাণিজ্যের সঙ্গে ওতপ্রোতভাবে জড়িত। কাল বদলেছে, কিন্তু জলপথ বন্দরের সেই কার্যকারিতা এখনও গুরুত্ব হারায়নি। দেশের অন্যান্য বন্দরের সঙ্গে তাল মিলিয়ে বাণিজ্য করেছে এরাজ্যের জলপথ বন্দরগুলিও। প্রধানভূমিকা অবশ্যই কলকাতা বন্দরের। তারপরে স্থান হলদিয়া বন্দরের। দুটিই কলকাতা পোর্ট ট্রাস্টের অধীনে।
পশ্চিমবঙ্গের পূর্ব মেদিনীপুর ও দক্ষিণ ২৪ পরগনা জেলায় সমুদ্র উপকূলরেখা রয়েছে ১৫৭ কিলোমিটার।এই উপকূলরেখা ও হুগলি নদী তীরে বন্দর গড়ে উঠেছে।পশ্চিমবঙ্গের কলকাতা বন্দর ভারতের সবচেয়ে পুরনো বন্দর। পশ্চিমবঙ্গের বন্দর গুলি দিয়ে প্রতি বছর ৫০ মিলিয়ন টন (প্রায়) পণ্য পরিবাহিত হয় ।এর মধ্যে কলকাতা (হলদিয়া বন্দর সহ) বন্দর একক ভাবে ৪৫ মিলিওন টন পণ্য পরিবহন করে।এছাড়া পশ্চিমবঙ্গের বন্দর গুলি বছরে ৬ লক্ষ টিইউএস ওর বেশি কন্টেইনার পরিবহন করে।পশ্চিমবঙ্গের বন্দর গুলির দ্বারা পশ্চিমবঙ্গের প্রতিবেশি রাাজ্য বিহার, উত্তর প্রদেশ, ঝাড়খন্ড, সিকিম, উত্তর-পূর্ব ভারত এর রাজ্য গুলিতে পণ্য পরিবহন করা হয়।ওছাড়া প্রতিবেশি দেশ নেপাল ও ভূটান এ পশ্চিমবঙ্গের বন্দর দ্বারা পণ্য দ্রব্য আমদানি রপ্তানি করা হয়।


title: পশ্চিমবঙ্গের বন্দর

text: ভারত সরকার অভ্যান্তরীণ জলপথ পরিবহন ব্যবস্থার অংশ হিসাবে মুর্শিদাবাদের ফারাক্কায় গড়ে তুলেছে ফারাক্কা বন্দর।


title: ক্রাউন প্লাজা চেন্নাই আদিয়ার পার্ক

text: ক্রাউন প্লাজা চেন্নাই আদিয়ার পার্ক, পূর্বের শেরাটন পার্ক হোটেল ও টাওয়ার, ভারতের চেন্নাইয়ে টিটিকে(TTK) রোডে অবস্থিত একটি পাঁচ তারকা হোটেল ।


title: ক্রাউন প্লাজা চেন্নাই আদিয়ার পার্ক

text: ক্রাউন প্লাজা চেন্নাই আদিয়ার পার্ক (পূর্বের শেরাটন পার্ক হোটেল) আদিয়ার গেট হোটেল লিমিটেড (AGHL)এর দ্বারা তৈরি, যা ভারতের একটি হোটেল কোম্পানি যা তিনটি হোটেলের মালিক, অন্য দুটির একটি ১০৪ রুম বিশিষ্ট ওয়েলকাম হোটেল যা গ্র্যান্ড বে ভাইজাগ এ অবস্থিত এবং অপরটি ৬৭ রুম বিশিষ্ট ফরচুন হোটেল সুলিভান কোর্ট যা ওটিতে অবস্থিত । ১৯৭০ সালে গঠিত (একটি প্রাইভেট লিমিটেড সত্তা হিসেবে), কোম্পানিটি মূলত টিটি ভাসু (টিটি কৃষ্ণমাচারী গ্রুপ, যা টিটিকে গ্রুপ হিসেবেও পরিচিত এর একজন প্রসারক) এবং কে আর ভিরাপ্পান দ্বারা ১৭৭৫ সালে প্রচারিত হয়, তখন কোম্পানিটি একটি পাবলিক লিমিটেড কোম্পানি হয়ে ওঠে । ১৯৭৯ সালের পূর্বে কোম্পানীর কোন তেমন উল্লেখযোগ্য কার্যক্রম ছিল না, যে পর্যন্ত অনাবাসী ভারতীয় একদল AGHL নিয়ন্ত্রণকারী আগ্রহ প্রকাশ এবং ১৯৮১ সালে চেন্নাইয়ে হোটেল নির্মাণের কাজ শুরু করে, যা কোম্পানির প্রধান সম্পত্তি । হোটেলটি তখন হলিডে ইন এর সঙ্গে মিলিত হয়ে কার্যক্রম শুরু করে ।


title: ক্রাউন প্লাজা চেন্নাই আদিয়ার পার্ক

text: মূলত এজিএইচএল(AGHL) দ্বারা "আদিয়ার পার্ক হোটেল" হিসাবে নির্মিত, ২৫০ রুম বিশিষ্ট হোটেলটি ১৯৮৫ সালের ফেব্রুয়ারিতে ওয়েলকামগ্রুপ হোটেল দ্বারা অধিগৃহীত হয়, যখন কোম্পানীর নিয়ন্ত্রণ গোয়াল পরিবার দ্বারা অর্জিত হয়, যারা এর বর্তমান নিয়ন্ত্রক, ৩০ মিলিয়ন লোকের একটি জন সমষ্টি । গ্রুপটি তখন শেরাটন ব্র্যান্ড ব্যবহার করার জন্য স্টারউড(Starwood)এর সঙ্গে মিলিত হয়ে শেরাটন পার্ক হোটেল ও টাওয়ার হিসেবে হোটেলটির নাম পরিবর্তন করে । এজিএইচএল (AGHL) এর তিনটি সম্পত্তিই আইটিসি হোটেল দ্বারা পরিচালিত হয় ।


title: ক্রাউন প্লাজা চেন্নাই আদিয়ার পার্ক

text: হোটেলটি একটি ৬ তলা ভবন, একটি সন্নিহিত ৮ তলা টাওয়ার ব্লক এবং একটি ২-তলা পরিষেবা ভবন নিয়ে গঠিত । হোটেলটিতে ৩৮ টি স্যুইট এবং ৫টি রেস্টুরেন্ট সহ ২৮৩টি কক্ষ আছে । ২৮৩ টি কক্ষের মধ্যে, প্রায় ১৪০ টি কক্ষ হোটেল টাওয়ার উইং এর মধ্যে অবস্থিত । রেষ্টুরেন্ট ও বার যা রেসিডেন্সিকে (একটি এডওয়ার্ডিয়ান যুগের সাজসজ্জাবিশিষ্ট আন্তর্জাতিক মানের রান্নার রেস্টুরেন্ট) অন্তর্ভুক্ত করে, কাপাচিনো (লবিতে অবস্থিত ২৪ ঘন্টা চালু আন্তর্জাতিক মানের কফি হাউজ যেখানে বসে পুলের দৃশ্য অবলোকন করা যায়), ওয়েস্টমিনস্টার বার (লবিতে অবস্থিত এবং এটি থেকেও পুল দেখা যায়), অন দ্যা রকস্(আন্তর্জাতিক মানের রান্নার রেস্টুরেন্ট) উপর, দক্ষিণ (খাঁটি দক্ষিণ ভারতীয় রান্নার রেস্টুরেন্ট), গেটস্ বাই ২০০০(Gatsby 2000) (থিমযুক্ত ডীস্কো ক্লাব যেখানে প্রায় ৬০০ মানুষ ধরানো যায়) এবং কানেকশনস্ (একটি উচ্চ-চা পানের লাউঞ্জ) ।


title: ক্রাউন প্লাজা চেন্নাই আদিয়ার পার্ক

text: হোটেলটিতে ৮টি মিটিং এর স্থান রয়েছে । ৩টি ব্যাংকুইট হল বা ভোজের স্থান আছে যেখানে ৯,০০০ বর্গ ফুট স্থান মিটিং এর জন্য ৫০০ জন অতিথি ধারণ করতে পারে, মাঝারি আকারের হল যেগুলো ২০ থেকে ৩০ জন অতিথি ধারণ করতে পারে এবং ৩টি বোর্ড রুম রয়েছে যেখানে ২০ থেকে ৫০ জন লোক বসতে পারে । এছাড়াও, আরও ৪টি ব্যাংকুইট হল বা ভোজের স্থান আছে যেখানে ১২,০০০ বর্গ ফুট স্থান মিটিং এর জন্য ১,২০০ জন লোক ধারণ করতে পারে এবং ৩টি বোর্ড রুম রয়েছে যেখানে ১০ থেকে ২০ জন লোক বসতে পারে । হোটেলের ভূগর্ভস্থ পার্কিং এ ২০০ থেকে ২৫০ টি পার্ক করতে পারে ।


title: হিলি রেলওয়ে স্টেশন

text: হিলি রেলওয়ে স্টেশন হচ্ছে বাংলাদেশের রংপুর বিভাগের দিনাজপুর জেলার হাকিমপুর উপজেলার হিলিতে অবস্থিত একটি রেলওয়ে স্টেশন। এটি বাংলাদেশ-ভারত সীমান্তের ডানদিকে অবস্থিত এবং সীমান্ত পেরোনোর আয়োজন সংবলিত স্থান। স্টেশনের অন্যদিকে ভারতের দক্ষিণ দিনাজপুরের হিলি অবস্থিত।


title: গৌতমী এক্সপ্রেস

text: গৌতমী এক্সপ্রেস কাকিনাদা বন্দর নগরী থেকে রাজধানী শহর সেকেন্দ্রাবাদ জংশনে চলমান একটি ট্রেন । এটি গৌতমী নদীর একটি উপনদী গোদাবরীর নামকরণে করা হয় । ট্রেনটি ১২৭৩৭/১২৭৩৮ সংখ্যার ট্রেন হিসেবে চলাচল করে ।